File No 45 (2 and half page) 30 july 2022

પ્રવચન ૧૧

મોટા ભાગના જીવોને જીવનની **મજા,** pleasure outer worldમાં જ દેખાય છે અને એટલે જ તેઓ ભોગસુખોના ગુલામ હોય છે, નબળા હોય છે. ધર્મ કરવા છતાં પણ **તેમને** materialistic worldનું મહત્વ વધારે હોય છે. આથી તેઓ ધર્મનો પણ ઉપયોગ પોતાના embitions fulfil કરવા, successive **carrier** બનાવવા કરતા હોય છે. એની સામે ઉત્તમ ધર્માત્માઓ ભોગસુખના દાસ નહીં, પણ સ્વામી હોય છે. તેમને સત્તા-સંપત્તિ-ભોગ, કુટુંબ-પરિવાર કરતા દેવ-ગુરુ-ધર્મ વધારે મહત્વના લાગે છે. આથી તેઓ પોતાના **ભોગસુખોનો,** status આદિનો ઉપયોગ ધર્મની આરાધના, પ્રભાવના અને રક્ષા માટે કરતા હોય છે. મયણા પણ એક મહાન પ્રભાવિકા અને રક્ષક શ્રાવિકા છે. તે **કઈ** રીતે પોતાના **પુણ્યનો,** અનુકૂળતાઓનો ઉપયોગ જિનવચનની રક્ષા કરવામાં કરશે તે જાણીએ તેની જીવનયાત્રાના આધારે.

Last episodeમાં આપણે જોયું કે ખાલી હાથે નીકળેલા શ્રીપાલ ૧૨ મહિને રાજરાજેશ્વર થઈ ઉજ્જૈની નગર તરફ પાછા આવી રહ્યા છે. કોઈને આ વાતની ખબર નથી. આથી ગુપ્તચરોએ પણ પ્રજાપાલ રાજાને એવા સમાચાર આપ્યા કે કોઈ મોટો સમ્રાટ આપણા દેશ તરફ લાવલશ્કર લઈ આવી રહ્યો છે. તેના બળ, પ્રતાપ, ઐશ્વર્ય વિશે સાંભળીને રાજા પણ ગભરાયો. ડરના કારણે તે સામી છાતીએ લડવા તૈયાર નહોતો માટે તેણે કિલ્લેબંધી કરી. આથી **શ્રીપાલ,** નગરની બહાર છાવણી નાખી રહે છે. **ઘરેથી નીકળ્યાને એક વર્ષ થવાથી** શ્રીપાલને માતા અને મયણાને મળવાની ખૂબ ઈચ્છા છે, આથી વિમલેશ્વર દેવે આપેલા હારના **પ્રભાવે** તે ઉડીને મયણાના મહેલે પહોંચે છે અને દરવાજાની બહાર રહી તેઓની વાત સાંભળે છે.

**કમળપ્રભા** માતા **ચિંતાથી** મયણાને કહે છે કે અત્યારે યુદ્ધ જેવું વાતાવરણ છે. ચારેબાજુ ભય છે. શત્રુરાજા એટલો બળવાન છે કે કાલે આપણે જીવતા રહીશું કે નહીં તેનો ભરોસો નથી. તેથી **આ** **જીવનમાં** હું શ્રીપાલનું મોઢું જોઈ શકીશ કે નહીં તેની મને ખબર નથી. આમ માતા પુત્રવિરહમાં ચિંતા વ્યક્ત કરે છે. તે દિવસે મયણાને પરમાત્મભક્તિમાં ખૂબ જ ભાવોલ્લાસ થયેલો. તેના આધારે તે સાસુજીને દિલાસો આપતા કહે છે કે **હે,”** માતાજી! આપ ચિંતા ન કરો. આપના પુત્ર અને મારા પતિનું આજે ચોક્કસે મિલન **થશે”.** હજી તો મયણા આટલું કહે છે ત્યાં જ દરવાજા ઉપર ટકોરા વાગે છે. મયણાએ બારણું ખોલ્યું. શ્રીપાલ અંદર આવી માતાને પગે પડે છે. પરસ્પર ખબર-અંતર પૂછી બંનેને છાવણીમાં લઈ જાય છે. બીજી પત્નીઓ સાથે પરિચય કરાવે છે.

બધી **વાતચીત** પૂરી થયા પછી શ્રીપાલ મયણાને કહે છે કે રાજનીતિ પ્રમાણે આવતી કાલે મારે તારા પિતા પાસે દૂત મોકલવાનો છે. તેઓ જાણતા **નથી** કે હું તેમનો જમાઈ શ્રીપાલ છું. એ તો એમ જ માને છે કે કોઈક મોટો સમ્રાટ ચડી આવ્યો છે. આથી ગભરાયેલા છે. તેથી હું કહીશ તે રીતે અવશ્ય સંધી કરશે. તો બોલ! તારા પિતા સાથે કઈ રીતે સંધી કરું? આમ તો રાજનીતિ પ્રમાણે બીજા રાજા સાથે કેવી રીતે વર્તવું તે શ્રીપાલે નક્કી કરવાનું હોય, નહીં કે મયણાએ. પરંતુ શ્રીપાલ જાણે છે કે પ્રજાપાળ રાજા મયણાના પિતા છે અને બીજું, મયણા વિવેકી હોવાથી યોગ્ય જ સલાહ આપશે. આથી તે મયણાને પૂછે છે.

આ એક વર્ષમાં મયણા પિતા સાથે ખૂબ વિનય અને ભક્તિપૂર્વક રહી છે. તેના વ્યવહારમાં કોઈ કચાશ નહોતી, પરંતુ તેના મનમાં એટલું ચોક્કસ પડ્યું હતું કે પિતાએ જાહેરમાં ભગવાનના સિદ્ધાંતની હાંસી ઉડાડેલી એટલે તક મળે તો તેમની પાસે જાહેરમાં ભૂલ કબૂલ કરાવવી છે. તેની આ ભાવના સાકાર થાય એવી તક તેને મળી. એટલે તરત જ તે કહે છે કે પિતારાજાને કહેવડાવો કે **રાજ** વેશ, રાજચિહનો છોડી **રબારીનો** વેશ પહેરી, ખભે કુહાડી **અને** મોઢામાં ઘાસનું તરણું મૂકી હાજર થશો તો અમે સંધી કરીશું. આમ, આ સંધી બહુ જ કડક છે. ક્ષત્રીય મોઢામાં તરણું ક્યારે લે? જ્યારે give up કરે, રક્ષણ માટે શરણુ સ્વીકારે ત્યારે **!** આનાથી ઊચું અપમાન **એક** **ક્ષત્રિય** માટે બીજું **કંઈ** નથી. **પિતાને અપમાનીત કરવામાં મયણાને રસ નહોતો પરંતુ આવી શરત મૂકવા પાછળ મયણા**નો એક જ આશય હતો કે ભૂતકાળમાં રાજાએ દાખલો બેસાડ્યો હતો કે હું નારાજ થયો તો મયણાનું શું થયું અને પ્રસન્ન થયો તો સુરસુંદરીનું શું થયું. એની સામે મયણાને આવી કડક conditionથી લોકોમાં establish કરવું છે કે **ભાગ્ય રૂઠે** **તો શું થાય.** સુખ-દુખ મારી મહેરબાનીથી અને નારાજગીથી છે એવું કહેનાર વ્યક્તિ પોતે જ ભાગ્યને આધીન છે. **તે જાણે છે કે વાતો** કરવાથી ક્યારેય **precident** ઉભો ન થાય. તે તો વર્તનથી જ કરી શકાશે. આથી તેણે સંધીમાં આટલી કડક શરતો મૂકી.

શ્રીપાલે મયણાની શરત શાંતિથી સાંભળી. શ્રીપાલની જગ્યાએ તમે હો તો શું કહો? દીકરી થઈને સગા બાપ સાથે તારે આવી કડક શરત કરવી છે? આટલો સમય વીત્યો છતાં તું ભૂલી નથી. અંદરમાં કેટલું ઝેર ભર્યું છે. પણ શ્રીપાલ આવું કશું નથી બોલ્યા, કારણ કે તે જાણે છે કે રાજસભામાં ઘટના બની ત્યારે પણ મયણાને દ્વેષ નહોતો ત્યાર પછી બધુ અનુકૂળ થયું, પિતાજીને સંભળાવવાની તક મળવા છતાં તેણે કંઈ સંભળાવ્યું નહોતું તો પછી અત્યારે તો તેને ક્યાંથી દ્વેષ આવવાનો.

મયણાનો વિવેક, શાસ્ત્રજ્ઞાન, દીર્ઘદ્રષ્ટિ આદિ શ્રીપાલ જાણે છે અને એટલે જ મયણાની વાત સ્વીકારી બીજે દિવસે દૂત મોકલે છે. ભયના કારણે પ્રજાપાળ રાજા તો સંધી કરવા તૈયાર જ બેઠો હતો એટલે તેણે દૂતને બહુ સારી રીતે સન્માન સાથે આવકાર આપ્યો. નબળા લોકો આમ રૂઆબથી ફરતા હોય પણ ડરના કારણે ગમે ત્યારે નાના બની જાય. અહીં રાજા પણ તેને આવકારીને ખબર-અંતર પૂછે છે પછી દૂત બહુ સૌમ્ય ભાષામાં કહે છે કે આમ તો અમારા રાજાનું બળ એટલું છે કે તેઓ તમને તાબામાં લઈ શકે છે, આજ્ઞા મનાવી શકે છે. છતાં આપનું નસીબ કે તેઓ સંધી કરવા તૈયાર છે. રાજાને તો સંધીમાં **રસ હતો જ એટલે તે** શરત સાંભળવા ઉત્સુક હતો, પરંતુ જેવી દૂતે મોઢામાં તણખલું **લઈ આવવું** આદિ શરતો જણાવી કે રાજા એકદમ અકળાઈ ગયો. તેને થયું કે **ક્ષત્રિય** એવા મારી સાથે આવી રીતે સંધી! આવું હડહડતું અપમાન! આ તે કેવી રીતે સહન થાય. એટલે હજુ તો રાજા અકળાઈને જવાબ આપવા જાય છે ત્યાં તો મંત્રીએ રાજાને **અટકાવ્યા**! તે કહે છે કે મહારાજા! **આ રાજાની** સામે આપના બળ, શક્તિ સાવ મામૂલી છે. **જો** શરતો નહીં સ્વીકારો તો આપનો વિનાશ નક્કી છે. રાજનીતિમાં પણ બળવાન સામે ઝૂકી જવાની વાત આવે છે. પ્રજાપાળ રાજા પણ સમજુ છે એટલે વિચારે છે કે હવે મારી પાસે બીજો વિકલ્પ નથી. તેથી ન છૂટકે, અનિચ્છાએ પણ રાજાએ સંધી સ્વીકારી.

આખા નગરમાં વાયુવેગે આ વાત ફેલાઈ ગઈ કે બહુ મોટો સમ્રાટ આવ્યો છે. આપણા રાજા સંધી માટે તેની પાસે જવાના છે. તેથી લોકો કુતૂહલથી તેને જોવા ભેગા થયા. રાજાએ બંને દીકરીની પરીક્ષા લીધી **હતી તેના** કરતા અત્યારે કંઈ **ગણા લોકો ભેગા થયા હતા** આખુ નગર ઉમટ્યું હતું. શરત પ્રમાણે પ્રજાપાળ રાજા હાજર થયો. રાજાને રબારીના વેશમાં જોઈને નગરજનો તો સ્તબ્ધ થઈ ગયા. **નગરજનો અંદર અંદર વાતો કરવા લાગ્યા કે** આજે રાજાના કેવા દિવસો આવ્યા. શ્રીપાલ કે મયણા કોઈને રાજા પ્રત્યે ગુસ્સો, **કે** દ્વેષ નહોતો એટલે જ જેવો પ્રજાપાલ રાજા આવ્યો એટલે તરત મયણા સિંહાસન ઉપરથી ઉભી થઈ ગઈ. દોડીને પિતાના પગમાં પડી. વિનયથી કહે છે કે જુઓ, જુઓ પિતાજી! ભાગ્યે આપેલા વરનું પુણ્ય, વૈભવ જુઓ. શ્રીપાલે પણ તરત જ રાજાને રાજવેશ પહેરાવ્યો **અને** . સન્માનપૂર્વક રાજચિહ્‌નો સાથે પોતાની સાથે અર્ધાસને **બેસાડયા** . મયણાએ આ વર્તન દ્વારા લોકોમાં સિદ્ધ કરી દીધું કે ભૌતિક જગતમાં કોઈ કર્મથી above નથી. ઊલટું, બધા તેની underમાં છે. બધાએ કર્મને accept કરીને જ ચાલવું પડે છે. જિનવચન જ જગતમાં સત્ય છે. ભૂતકાળમાં રાજાએ જિનવચનને ખોટું ઠેરવવા પોતાનાથી થાય **એટલા** **પ્રયત્નો** કર્યાં હતા. પરંતુ મયણાએ અવસરનો ઉપયોગ કરી એવો સચોટ ઉપાય કર્યો કે ભૂતકાળમાં રાજાએ કરેલ અયોગ્ય વર્તન આખેઆખું ધોવાઈ ગયું. લોકમાનસમાંથી તેની છાપ સંપૂર્ણ ખસી ગઈ.

મયણાના વર્તનથી એક-એક વ્યક્તિ મોઢામાં આંગળા નાખી ગઈ. કોઈક કહે છે કે **મયણા જ સાચી હતી.** કોઈક કહે છે કે **ગમે તેટલો મોટો સત્તાધીશ, ચમરબંધી પણ ભાગ્ય પાસે નાચીઝ છે**. કોઈક કહે **છે** કે **જૈનધર્મ કેટલો સચોટ છે તેનો સિદ્ધાંત કેટલો નક્કર છે. એમ કહી લોકો બે મોઢે જૈનધર્મની પ્રશંસા કરે છે**. ભૂતકાળમાં લોકોએ જૈનધર્મની જેટલી નિંદા કરેલી એના કરતા અત્યારે કંઈ ગણી જૈનધર્મની અનુમોદના, વખાણ કરે છે. લોકોમાં જૈનધર્મ પ્રત્યે સદ્‌ભાવ વધી ગયો. મયણાને talk of town ઉભું કરવું હતું કે આ ભૌતિક જગતમાં કોઈ કર્મથી ઉપર નથી. એમાં તે success ગઈ.

જીવનના હરેક તબક્કે તે જીત મેળવતી જ ગઈ. મેળવતી જ ગઈ. એમાં પણ આ પ્રસંગ તો તેની જીતની સફરના શીખર સમાન હતું. જેમાં તેણે ખાલી વર્તન દ્વારા લોકોમાં જૈનધર્મની વિજયપતાકા લહેરાવી જેમ તેના પુણ્યથી તેને આ સોનેરી તક મળી અને ભગવાનના સિદ્ધાંતની સચ્ચાઈ આપમેળે સ્થાપિત થઈ. તે જ રીતે **ભાગ્ય, તેની વાતને સાચી સિદ્ધ કરવા હજુ કઈ રીતે તેને સહાય કરશે, તે જાણવા ફરી મળશું શ્રીપાલની રાજસભામાં, આવતા episode…માં…**