File No 55 (5 pages) 10 September 2022

Episode 13

દુનિયામાં બધા જીવો સરખા નથી હોતા. સજ્જન, દુર્જન, ધર્મી, અધર્મી એમ જાતજાતના જીવો હોય છે. દરેકની mentality, way of thinking જુદું જુદું હોય છે. કેટલાંક ખૂબ સ્વાર્થી અને મનથી નબળા હોય છે. ભૌતિક અપેક્ષાઓ, લાલસાઓને પરવશ અને ગુલામ હોય છે. તેથી જેના ઉપર પોતાનો અધિકાર નથી, બીજાના હક્કનું છે તેને પણ પડાવી લેવાની tendency તેમનામાં હોય છે. કેટલીક વ્યક્તિઓને પોતાની લાલસાઓ પર એટલો control હોય કે ક્યારેય અણહક્કનું ન લે. જે પોતાના હક્કનું છે, તેને જ મેળવવાની, ભોગવવાની ઈચ્છવાળા હોય છે. Societyમાં સારા માણસ તરીકેનું stand maintain કરવા morals અને ethicsની strength અને કષાયોનો control જોઈશે જ. હવે કોઈક એવા પણ મળશે જે અણહક્કનું તો ન લે, પરંતુ હક્કનું પણ છોડવા તૈયાર હોય. ઉદારતા, પરોપકાર, સહિષ્ણુતા, ગંભીરતા આદિ ગુણોની સુવાસથી તેમનું જીવન મઘમઘતું હોય છે. આથી હક્કનું મેળવવાની capacity હોવા છતાં પણ તેઓ એટલા સક્ષમ અને સબળા હોય છે કે ભૌતિક લાલસાઓ પર તેઓ સરસાઈ મેળવી લે. ક્યાંય કષાયોને પોતાના પર હાવી ન થવા દે, પરંતુ આવા જીવો બહુ ઓછા હોય છે. શ્રીપાલ જેવા મહાપુરુષનો નંબર પણ આ categoryમાં આવે છે.

ગયા વખતે આપણે જોયું કે પિતાના વફાદાર મંત્રીને કારણે શ્રીપાલ નાનપણમાં બચ્યા હતા. તે જ મંત્રી, શ્રીપાલ રાજરાજેશ્વર થયા પછી તે જ મંત્રી શ્રીપાલને મળવા આવે છે. ચિંતીત થઈ તે શ્રીપાલને જણાવે છે કે લોકોમાં તમારી અપકીર્તિ ની વાતો થાય છે કે શ્રીપાલ ભલે રાજરાજેશ્વર થયા પણ તેમના બાવડામાં દમ નથી એટલે જ બાપદાદાનું રાજ્ય મેળવતા નથી. વાસ્તવમાં શ્રીપાલે બાપદાદાનું રાજ્ય મેળવવા માટે કોઈ મહેનત નહોતી કરી. શ્રીપાલ સાધુ નથી. ગૃહસ્થ છે. પોતાની રાજ્યસત્તાને વધારવાની ઈચ્છાવાળા છે. પણ તેમની પ્રકૃતિ અત્યંત ઉદાર છે. તેમનામાં રહેલા દયા, સહિષ્ણુતા, પરોપકારીતા, ક્ષમા આદિ ગુણો સામાન્ય નથી. એટલે વર્ષોથી પોતાના હક્કનું રાજ્ય કાકારાજા ભોગવતા હોવા છતાં શ્રીપાલને તેમના પ્રત્યે જરાપણ દ્વેષ નથી. કાકાને પરચો બતાવવાની કે બદલો લેવાની ભાવના પણ નથી. પરંતુ શ્રીપાલ સ્વમાની અને સત્વશાળી છે, એટલે મંત્રીએ કરેલી અપકીર્તિની વાત તેને હૈયે વાગી. આથી શ્રીપાલ કાકા અજીતસેન રાજા પાસે દૂત મોકલે છે. દૂત પણ અજીતસેન રાજા પાસે શ્રીપાલનો સંદેશ યોગ્ય શબ્દોમાં રજૂ કરતા કહે છે કે ‘‘તમારી ઈચ્છા હતી કે શ્રીપાલ દુનિયાના દરેક fieldમાં expert બને, તેથી training લેવા માટે તમે એને પરદેશ મોકલ્યો હતો. તે જ શ્રીપાલ હવે બધી રીતે well develop થયા છે. તમારો રાજ્યનો બોજો હળવો કરવા તેઓ તમારા રાજ્ય તરફ આવી રહ્યા છે. શ્રીપાલને રાજ્ય આપી તેના પ્રત્યેનો તમારો સ્નેહ બતાવો. વળી, કેટલાય રાજાઓ તેમની ભક્તિ કરે છે, પરંતુ તમે આવ્યા નહીં તે યોગ્ય કર્યું નથી. સમજુ કે અણસમજુ બધાનો અભિપ્રાય એક જ હોય છે કે મોટાઓની સાથે વિરોધ ઉભો ન કરવો જોઈએ.’’

અજીતસેન રાજા દૂતનો કહેવાનો અર્થ સમજી ગયા. આથી ગુસ્સે થઈને દૂતને કહે છે કે ‘‘જો શ્રીપાલ ક્ષત્રિય હોય તો આ રીતે રાજ્ય માંગતા તેને શરમ આવવી જોઈએ. તેનામાં શૌર્ય અને પરાક્રમ હોય તો રાજ્ય જીતવા આવી જાય મેદાનમાં ! બાકી, સૂતેલા સિંહને જગાડીને તેણે પોતાના જ મોતને પોકાર્યું છે. માટે તું જા અને કહી દે શ્રીપાલને કે રાજ્ય મેળવવું હોય તો પહેલા પોતાનું પાણી બતાવે.’’ દૂતે આ વાત શ્રીપાલને જણાવી. શ્રીપાલ સમજી ગયા કે હવે યુદ્ધ સિવાય બીજો કોઈ વિકલ્પ નથી. યુદ્ધની ભેરીઓ વાગી, ધમસાણ યુદ્ધ થયું. ૭૦૦ કોઢીયાઓ જે મૂળથી ક્ષત્રિય હતા તેઓ પણ યુદ્ધમાં જોડાયા. અજીતસેન રાજાને શ્રીપાલ પ્રત્યે અત્યંત ગુસ્સો છે, . જ્યારે શ્રીપાલને કાકારાજા પ્રત્યે જરાપણ ગુસ્સો કે દ્વેષ નથી. એટલે યુદ્ધ કરતી વખતે પણ તે કાળજી રાખે છે કે કાકાના પ્રાણ ચાલ્યા ન જાય. શ્રીપાલના તેજ, શૌર્ય, અદ્વિતીય પરાક્રમથી અજિતસેન રાજાના સૈન્યમાં ભંગાણ પડ્યું. તરત જ સાતસો રાણાઓ અજીતસેન રાજાને ઘેરી ને શ્રીપાલ પાસે લાવે છે. ઉત્તમ પુરુષ કેવા હોય, તેમના ઉચિત વર્તન, ઉદારતા, સહિષ્ણુતા આદિ ગુણો કેવા હોય તે શ્રીપાલના વ્યવહાર પરથી ખ્યાલ આવે એમ છે. શ્રીપાલ પોતાના કાકાને ઉપકારી માને છે. એટલે જેવા ૭૦૦ રાણાઓ તેમને લઈને આવ્યા કે તરત શ્રીપાલે તેમને બંધનમુક્ત કર્યાં. ત્યાર બાદ પગમાં પડી તે કહે છે કે, ‘‘**એક ક્ષત્રિયને શોભે એ રીતે આપ લડ્યા છો. આપની શૂરવીરતાના જેટલા વખાણ કરું એટલા ઓછા છે. મેં આપને જે કષ્ટ આપ્યું તેના માટે મને માફ કરજો. મારે આ સત્તા-સંપત્તિ સાથે લેવા-દેવા નથી. આપ નિશ્ચિંતતાથી આ રાજ્ય ભોગવો**.’’

અહો! ધન્ય છે શ્રીપાલને! મારવાના પ્રયાસ કરનાર પોતાના શત્રુ પ્રત્યે પણ કેવી ક્ષમા! સર્વસ્વ લૂંટીને રસ્તે રખડતા કરનાર પ્રત્યે પણ કેવી ઉદારતા! શ્રીપાલના ઉદ્‌ગારો સાંભળીને અજીતસેન રાજા અત્યંત ગળગળા થઈ ગયા. તેઓ વિચારે છે કે ક્યાં હું! સગા ભત્રીજાનો વિશ્વાસધાત કરનાર પાપી! અને ક્યાં આ ઉદારદીલ શ્રીપાલ! તે મને રાજ્યની offer કરે છે એ તેની મહાનતા છે. નહીં તો આ જ શ્રીપાલ મને જેલના સળિયા પાછળ પણ ધકેલી શકે છે. રીબાવી-રીબાવીને મારી શકે છે. છતાં મારી નાખવાની વાત તો દૂર! કોઈ સજા પણ નહીં. ઊલટું, મને ઉદારથી કહે છે કે, આપ ખુશીથી આ સામ્રાજ્ય ભોગવો. શું એનો વિનય છે! શું એની ગંભીરતા, સહિષ્ણુતા છે! શૌર્ય અને પરાક્રમથી લડી શ્રીપાલે કાકારાજાને બહારથી જીત્યા તેમ ક્ષમા, ગંભીરતા, સહિષ્ણુતા આદિ ગુણો અને ઉચિત વર્તન દ્વારા તેમનું દિલ પણ જીતી લીધું. ભલે ક્ષત્રિયને છાજે તે રીતે લડીને શ્રીપાલ તેમને શરીરથી બંધનગ્રસ્ત કરી શક્યો, પણ સામાના હૃદયમાં સ્થાન મેળવવા, તેનું દિલ જીતવા તો ગુણમય વર્તન જ જોઈશે. લોકોમાં wrong belief છે કે જો આપણે ગુણકારી વર્તન કરશું તો આપણી બધે પીછેહઠ થશે, આપણે બધે ગુમાવવાનું આવશે. જેમ ઉદાર બનશું તો લૂંટાઈ જશું. સરળ થઈને જીવશું તો બધા આપણો કસ કાઢશે. શાંત રહેશું તો કોઈ કામ નહીં કરે એટલે ગુણ કેળવવા જેવા નથી. એના કારણે જીવનમાં ઘણું સહન કરવાનું આવે છે એવો approach મોટા ભાગે લોકોનો હોય છે, પરંતુ આ ગેરસમજ છે. સામેવાળાના ઉત્તમ વ્યવહારથી લાયક જીવોમાં જબરદસ્ત turning point આવતા હોય છે. એનો જીવંત દાખલો અજીતસેન રાજા છે. શ્રીપાલના વ્યવહારથી હવે અજિતસેન રાજાને પોતાની જાત શ્રીપાલ કરતા નીચી લાગે છે. હવે તે દિલથી માને છે કે હું સત્તા-સંપત્તિ-ભોગને લાયક નથી. ધિક્કાર છે મને! મારા જીવનને! મારી લાલસાઓને! અજીતસેનરાજને દિલથી એવો પશ્ચાતાપ થયો કે ત્યાંને ત્યાં તેમને જાતિસ્મરણ જ્ઞાન થયું. પૂર્વભવમાં પાળેલું સાધુપણું, શાસ્ત્રજ્ઞાન, આરાધના બધું તેમને યાદ આવે છે. આથી શ્રીપાલને કહે છે કે હવે આ સત્તા-સંપત્તિ-ભોગ મારે નથી જોઈતા. મારે તો હવે આત્માનું સામ્રાજ્યજોઈએ,છે. એમ કહીને રણ મેદાનમાં જ પંચમુષ્ટિ લોચ કરે છે. ચારિત્ર જીવન સ્વીકારે છે. ત્યાં ને ત્યાં ધ્યાનમગ્ન થઈ કાઉસ્સગમાં ઉભા રહે છે.

વિચાર કરો ! ક્યાં તે સત્તા-સંપત્તિની લાલસાવાળો રાજા! અને ક્યાં આ ત્યાગી રાજર્ષિ! ક્યાં તે સ્વાર્થ વૃત્તિ! અને ક્યાં આ પરમાર્થતા! કાકારાજાના જીવનમાં આવેલા જબરદસ્ત પરિવર્તનને જોઈને શ્રીપાલ અત્યંત અભિભૂત થઈ ગયો. ભક્તિથી તે ત્રણ પ્રદક્ષિણા આપે છે, દિલના અહોભાવથી વંદન કરે છે.

હવે શ્રીપાલ કરતા અજિતસેમુનિનનું level ઘણું ઉંચું છે. થોડી જ ક્ષણોમાં તો આખું દૃશ્ય બદલાઈ ગયું. શ્રીપાલ હૃદયથી મહાત્માના ગુણોની પ્રશંસા અને પોતાના દોષોની નિંદા કરે છે. તેમની સ્તુતિ કરતા તે કહે છે કે, ‘‘આપે ઉપશમરસથી ક્રોધને હણ્યો છે. નિરભિમાનરૂપ વજ્ર વડે મોટા અહંકારરૂપ પર્વતનો નાશ કર્યો છે. **પહેલા આપ મારા કાકા હોવાથી વંદનને યોગ્ય તો હતાજ હવે ઉપશમરસમાં નિમગ્ન હોવાથી વિશેષ રીતે નમવા યોગ્ય છો**.’’ આ રીતે મહાત્માની સ્તવના કરી ઉદારદીલ શ્રીપાલ ચંપાનગરીના રાજ્ય પર અજિતસેન રાજાના પુત્રનો રાજ્યાભિષેક કરે છે. ત્યાર બાદ ધવલશેઠના દીકરાને બોલાવીને ૫૦૦ વહાણ પાછા આપે છે, અને તેને નગરશેઠ બનાવે છે. જીવનમાં જેનો જેનો ઉપકાર હતો તે બધાને બોલાવી તેઓ પ્રત્યે ઉચિત કર્તવ્ય અદા કરે છે. ત્યાર બાદ શ્રીપાલ ધર્મપ્રભાવના, શાસન પ્રભાવનાના અનેક કાર્યો કરતાં - કરતાં અનેકના જીવન પરિવર્તન કરાવે છે.

આ બાજુ અજિતસેન રાજર્ષિ ચારિત્રની સાધનામાં મસ્ત બની પૃથ્વીતલ પર વિચરી રહ્યા છે. સાધનામાં આગળ વધતા શુદ્ધ ભાવની ધારાથી તેમને અવધિજ્ઞાન ઉત્પન્ન થાય છે. તેમાં એક દિવસ વિચરતા વિચરતા તેઓ ચંપાનગરીમાં પધારે છે. તેમના આગમનના સમાચારથી શ્રીપાલ અત્યંત હર્ષિત થાય છે. ઠાઠમાઠથી સામૈયું સજીને તે પરિવાર સાથે અજિતસેન મુનિને વંદન કરવા જાય છે. દેશના સાંભળે છે. ત્યારે શ્રીપાલ જીજ્ઞાસાથી પૂછે છે કે આ એક જ ભવમાં મારા જીવનમાં ઘણા ઉતાર-ચઢાવ આવ્યા. મોટા સમ્રાટના પુત્ર તરીકે રાજ મહેલમાં મારો જન્મ! પાંચ વર્ષે પિતાનું મૃત્યુ! કાકા તરફથી આવો દગો! રસ્તે રખડતા જેવી હાલત! ચોવીસ કલાક માથે મોતનો ભય! વળી, કોઢ રોગ થયો! સમુદ્રમાં પડ્યો! આપ કૃપા કરીને કહો કે ભૂતકાળમાં મેં એવા કેવા કર્મ બાંધ્યા હશે જેને કારણે ધોળે દિવસે તારા દેખાય એવી મારી અવસ્થા થઈ.

વળી, આ જ ભવમાં રાજરાજેશ્વરપણું! આટલી રીદ્ધિ-સિદ્ધિ ભોગ! આ બધું શેનું ફળ છે? પ્રબળ પુણ્ય હોય તો જ કોઈ રાજરાજેશ્વર થાય અને જબરદસ્ત પાપ કર્મના ફળરૂપે જ જીવ એવી અવસ્થામાં આવે કે જે પોતાનું હોય તે પણ બધું સાફ થઈ જાય. પરંતુ પુણ્ય કોઈને મફતમાં નથી બંધાતું અને પાપકર્મ પણ એમનેએમ કોઈના ગળે વળગતું નથી. પ્રબળ પુણ્ય ધર્મથી જ બંધાય છે અને તીવ્ર પાપ ધર્મશૂન્ય અવસ્થામાં જ બંધાય છે. આ નિયમ પાક્કો છે. શ્રીપાલને પણ એક જ ભવમાં પ્રબળ પુણ્ય અને ઉત્કટ પાપ બન્નેના ફળો ભોગવવાના આવ્યા. આથી મહાત્માએ કહ્યું કે, ‘‘પૂર્વભવમાં તે ધર્મ પણ એવો જોરદાર કર્યો હતો, જેનાથી આવું પુણ્ય બંધાયું અને ધર્મરહિત-અવસ્થામાં તીવ્ર અશુભભાવ પણ એવા કર્યાં જેના કારણે ઉપર આભ અને નીચે ધરતી જેવી તારી અવસ્થા થઈ. આ એક જ ભવમાં તારે બે વિરોધી અવસ્થામાંથી પસાર થવાનું આવ્યું તેમાં કારણ પૂર્વભવમાં તેં બાંધલા પુણ્ય-પાપના કર્મો છે, જે એક સાથે ઉદયમાં આવ્યા.

મહાત્મા અવધિજ્ઞાની છે માટે ભાવિ લાભ જોઈ શ્રીપાલનો પૂર્વભવ કહે છે, ‘‘શ્રીપાલ આગલા ભવમાં શ્રીકાંત નામે રાજા હતો અને મયણા શ્રીમતી નામે તેની પત્ની હતી. તે સમ્યગ્‌દૃષ્ટિ શ્રાવિકા હતી.શ્રીકાંત રાજા સ્વભાવથી સજ્જન હતો. ન્યાય-નીતિથી પ્રજાનું પુત્રવત્ પાલન પણ કરતો હતો. આથી લોકપ્રિય પણ હતો, પરંતુ તે ધર્મનો દ્વેષી હતો. ધર્મના સિદ્ધાંત ઉપર તેને અંશમાત્ર પણ વિશ્વાસ નહોતો. ધર્મ તેને baseless લાગતો હતો. આથી તે ધર્મશ્રધ્ધા વગરનો હતો, નાસ્તિક હતો. તે માનતો હતો કે બધા ધર્મ અને ધર્મગુરૂઓ સમાજને misguide કરે છે. ધર્મના નામથી લોકોના આનંદભર્યા જીવનમાં disturbance ઉભા કરે છે. લોકોએ મહેનત કરીને કમાવેલા પૈસાને દાનના નામે પડાવી લે! લોકોને બાવાજી બનાવી દે! આવી mentalityના કારણે તેને ધર્મગુરૂઓ પ્રત્યે સખત prejudice હતો. વળી, તેના જીવનમાં એક કુટેવ એ પણ હતી કે તે શિકારનો ખૂબ શોખીન હતો. નિરપરાધી પશુઓને મારવામાં તેને મજા આવતી. ઉપરાંત, રાજા હોવાના કારણે જબરદસ્ત આરંભ-સમારંભમાં રાચતો. આ ત્રણ ભારે દોષના કારણે, સંસારમાં અનેકભવો સુધી દુર્ગતિમાં ભટકવું પડે એવા કર્મતેણેબાંધ્યા હતા આમ પાછો તે ગુંડો નથી, સત્તાધીશ તરીકે પ્રજાને ત્રાસ આપનાર નથી. ઊલટું, ન્યાય-નીતિથી પ્રજાનું પાલન કરનારો હતો. છતાં તેનું ભાવિ કેવું? ઘોર દુર્ગતિમય! તે પણ અનેકભવ સુધી!

એક વાર તે શિકાર કરવા જઈ રહ્યો હતો ત્યારે રાણીએ અણગમા સાથે તેને ઠપકો આપતા કહ્યું કે તમે ક્ષત્રિય છો. ક્ષત્રિયના શૌર્ય, પરાક્રમની શોભા શેમાં? નિર્દોષ, નિરપરાધી પશુઓને મારવામાં? કે નબળા જીવોનું રક્ષણ કરવામાં? રાગના કારણે રાજા ક્યારેક-ક્યારેક રાણીની વાત શાંતિથી સાંભળી પણ લે, થોડો સમય શિકાર છોડી પણ દે! પરંતુ વ્યસન ક્યાં ચેનથી બેસવા દે? એટલે થોડો સમય જાય ત્યાં ફરી શિકારની તલપ સળવળે અને રાજા ઉપડે શિકાર કરવા!

ફરી એક વાર રાજા શિકારે નીકળ્યો ત્યારે નસીબજોગે તેણે કાઉસ્સગમાં ઊભેલા મહાત્માને જોયા. તેમની શાંતમુદ્રા જોતા જ કોઈને પણ ઠારી દે એવી હતી. પણ ધર્મદ્વેષના કારણે મહાત્માને જોતાવેત જ રાજાનો ગુસ્સો સાતમે આસમાને પહોંચ્યો. તે વિચારે છે કે આ બધા ધુતારા છે. અને પોતે બહુ મોટા સાધક છે એવું બતાવી ભોળા લોકોને છેતરે છે. દ્વેષના કારણે તેને મહાત્માને પજવવાની ઈચ્છા થાય છે. પાછો પોતે સત્તાધીશ છે એટલે ધારે તે કરી શકે. અને આવા મોટા રાજાને કહે પણ કોણ એટલે રાજાને તો મોકળું મેદાન મળ્યું. તેણે મહાત્મા તરફ નજર કરી અને જોયું કે તેમનું શરીર કોઢ રોગથી ગ્રસ્ત છે. તેને કારણે શરીર કદરૂપું લાગતું હતું. આથી તે દ્વેષમાં મહાત્માને, **‘‘એ કોઢિયા! એ મુંડિયા!’’** કહી બોલાવે છે. પણ મહાત્માના મુખ પર કોઈ જ અસર નથી. એ જ શાંતતા! એ જ ધ્યાન મગ્નતા! આ જોઈને રાજા વધારે અકળાયો અને તેણે આવેશમાં સૈનિકોને કહ્યું કે આ કોઢિયાને પથ્થરથી મારો. સૈનિકોએ મહાત્માને પથ્થરથી મારવાનું ચાલું કર્યું. મહાત્મા લોહીલુહાણ થઈ ગયા છતાં રાજાને કોઈ અસર નથી. ઊલટું, તેને વધારેને વધારે મજા આવે છે. મહાત્માને ત્રાસ આપ્યાના સંતોષ સાથે તે નગરમાં પાછો આવે છે.

થોડા દિવસ પછી રાજા ફરી શિકાર માટે નીકળે છે. હરણની પાછળ દોડતા-તોડતા તે નદી કિનારે પહોંચ્યો ત્યાં તેણે ફરી એક મહાત્માને જોયા. જોઈને તેનો ક્રોધ એવો ભભૂક્યો કે મહાત્માને ધક્કો માર્યો. તેથી મહાત્મા પાણીમાં પડી ગયા. પણ થોડી વાર પછી દયા આવતા તેણે મહાત્માને પાણીમાંથી પાછા બહાર કાઢ્યા, અને કિનારે રાખ્યા. પોતે રાજમહેલે પાછો આવ્યો. આમ, તેનો સ્વભાવ એવો હતો કે તે જે કરે તે બધું રાણીને કહી દે. એટલે તેણે રાણીને બધી વાત કરી. રાણીને રાજા પ્રત્યે ઘણી લાગણી છે, રાગ છે. પણ તેના ધર્મ વિરોધી વિચાર, અને પ્રવૃત્તિથી તેને અસંતોષ પણ ઘણો છે. એટલે રાજાની વાત સાંભળી અત્યંત આક્રોષ સાથે રાણીએ કહ્યું કે આ પવિત્ર સંત પુરુષોએ તમારું શું બગાડ્યું છે કે તેમને આટલો બધો ત્રાસ આપો છો? તેઓ નથી કોઈને નડતા, નથી કોઈને હેરાન કરતા! પોતાની સાધનામાં મસ્ત છે છતાં તેમને આટલું હેરાન કરો છો? આખી પ્રજા સાથે ન્યાયથી વર્તો અને આવા પવિત્ર પુરુષો સાથે આવો અન્યાય! આ તે કેવી પ્રકૃતિ છે?

રાણીના કડક શબ્દો સાંભળી રાજા તરત માફી માગે છે અને ફરી આવું ન કરવાનું promise પણ આપે છે. એટલે રાણી થોડી શાંત થઈ. આમ, થોડા દિવસો પસાર થયા. એક વખત રાજા ઝરૂખામાં બેઠો હતો ત્યારે જ એક મહાત્મા રાજમાર્ગ ઉપરથી પસાર થાય છે . તેમની નીચી નજર! જયણાપૂર્વકની ધીમી ચાલ! શાંત મુદ્રા! જોઈને કોઈનું પણ મસ્તક અહોભાવથી નમી જાય! પરંતુ રાજા તો મગશેલિયા પથ્થર જેવો છે. એટલે જ આવા પવિત્ર મહાત્માને જોવા છતાં તે જરાપણ ભીંજાતો નથી. ભક્તિ-બહુમાન થવા તો દૂર ઊલટું દ્વેષથી વિચારે છે કે જો આ મુંડિયાઓ નગરમાં આવતા થશે તો લોકોને ભરમાવીને ધર્મના રંગે રંગી દેશે. આવાને તો નગરમાં પ્રવેશ જ ન અપાય. તરત રાજસેવકોને બોલાવી તે આક્રોશમાં કહે છે કે આ મુંડિયાની બોચી પકડી તેને અપમાનિત કરી જલદીમાં જલદી નગરમાંથી બહાર કાઢો.

રાજાની આજ્ઞા થતાં જ રાજસેવકો મહાત્માને અપમાનિત કરી નગર બહાર કાઢવા પ્રયત્ન કરે છે. આ દૃશ્ય રાણીની નજરે ચઢ્યું. તે સમસમી ગઈ. અને સમજી ગઈ કે નક્કી આ પરાક્રમ રાજાનું જ હશે. **બાકી, સંત પુરુષો સાથે આવું હલકું વર્તન કરવાની હિંમત** **આ રાજસેવકોમાં એમનેમ ક્યાંથી આવે.** એટલે રાણી તરત રાજાના મહેલે ગઈ. ખીજાઈને રાજાને કહે છે કે, તમે ક્ષત્રિય હોવા છતાં આવો વિશ્વાસઘાત! આવો વચનભંગ! કૂળવંશની લાજ પણ તમને આવા કુકર્મ કરવામાં નડતી નથી? **તમે હોંશેહોંશે આટલા પાપ કરો છો** તો પરલોકમાં તમારું થશે શું ? મરીને નરકે જવું છે? આમ રાણીએ રાજાને ઘણું સંભળાવ્યું.

આજ દિવસ સુધી રાજા વ્યસનને આધિન હતો. એનો ગુલામ હતો. આથી નબળો હતો. રાણીએ અનેક વાર સમજાવ્યો છતાં તેને કોઈ અસર થતી નહોતી; પરંતુ આ વખતે રાણીની વાત તેને કઈ રીતે appeal કરશે, પોતાની નબળાઈઓને overcome કરી તે કઈ રીતે strong બનશે… વિજેતા બનવાના માર્ગે ચાલવાનું શરૂ કરશે તે જાણવા મળીએ next episodeમાં, શ્રીકાંત રાજાના મહેલે…