File No 56 (4 pages) 14 September 2022

પ્રવચન-૧૪

જગતના બધા ધર્મો પુણ્ય કર્મ અને પાપકર્મ એમ બે પ્રકારના કર્મ માને છે. વ્યક્તિ ને જેટલી facility મળે છે એમાં કારણ પુણ્ય કર્મ છે અને જેટલા hurdles , દુ:ખો, problems આવે છે તેમાં પાપકર્મ કારણ છે. આમ good luck અને bad luck બે category બધા માને છે. પરંતુ જૈનધર્મ એ આ બે કર્મ સિવાય હજી એક special categoryના કર્મ ને પણ માન્યું છે. આ કર્મ જીવની બુદ્ધિ બગાડે છે, ઊંધી કરે છે. તેને પાપ કરવાની પ્રેરણા આપે છે, તેમાં active કરે છે. દુનિયામાં જેટલા ખોટા કામો, પાપો, વિશ્વાસઘાત , મારામારી,દગા – ફટકા થાય છે તેના baseમાં આ પાપ કરાવનાર કર્મ છે. આ કર્મ સાચી સમજણ ના દરવાજા જ બંધ કરી દે છે, જેને કારણે જીવને સાચો રસ્તો સૂજતો નથી.

જીવ દુ:ખથી અત્યંત ગભરાયેલો છે. તેને દુ:ખ જરાપણ ગમતું નથી પરંતુ સુખ માટે તો તે અત્યંત લાલચુ છે એટલે ગમે તેમ કરીને પણ પુણ્ય કર્મને active કરશે. પાપકર્મને દૂર ખસેડ્યા કરશે, પરંતુ જેને પણ inner personalityનું development કરવું હોય, પોતાના weak pointને દૂર કરી વિજય પ્રસ્થાન કરવું હોય એને ખરી લડત તો પાપ કરાવનાર કર્મ સામે જ આપવી પડશે. શ્રીપાલના આત્માએ શ્રીકાંત રાજાના ભવમાં આ પાપ કરાવનાર કર્મને કારણે ઘણા ખોટા કાર્યો કર્યા, કારણ કે બુદ્ધિ જ ઊંધી હતી. તેને પવિત્ર સંતો ધૂતારા જેવા લાગતા હતા. ભક્તિ-અને-બહુમાનપાત્ર સંન્યાસી સાથે તે અત્યંત અપમાનજનક વર્તન કરતો હતો . પરંતુ મહાત્માના પ્રભાવે તેના કર્મો ખસ્યા, તો તે જ ભવમાં તેની ગુણવત્તા જબરદસ્ત વિકસી. મિત્રો, હવે કથાનકમાં આગળ વધીએ. અને જાણીએ કે શ્રીપાલે કઈ રીતે ગુણોનો વિકાસ કર્યો .

Last episodeમાં આપણે જોયું કે શ્રીકાંત રાજા ધર્મનો દ્વેષી અને નાસ્તિક છે. તેને ધર્મની વાત baseless લાગે છે. ધર્મ પ્રવૃત્તિઓ ઢોંગ લાગે છે અને ધર્મગુરુઓ સમાજને ભોળવીને છેતરનારા લાગે છે. એટલે રાજા જ્યારે - જ્યારે પણ પવિત્ર ધર્મગુરુઓને જુએ ત્યારે તેનું boiler ફાટે. મહાત્માને હેરાન કરે, ત્રાસ આપે. વળી, પોતે મહાત્મા પ્રત્યે કેવા વર્તન કર્યા તે રાણીને કહી પણ દે. માટે એકવાર રાણીએ રાજાને ખખડાવ્યાં . રાજાએ ફરી આવી ખરાબ પ્રવૃત્તિ ન કરવાનું વચન રાણીને આપ્યું, પરંતુ દ્વેષને તે દૂર ન કરી શક્યો. ફરી એકવાર નગરના રાજમાર્ગ પર તેણે મહાત્માને જતા જોયા . જોતા વેત જ તેમને હેરાન કરવાનો સેવકોને આદેશ કર્યો. રાણીથી આ સહન ન થતા તે ખૂબ ગુસ્સા સાથે રાજાને ધમકાવે છે.

અત્યાર સુધી રાજા શાંતિથી રાણીની વાત સાંભળી લેતો પણ તેને અસર થતી નહોતી, પરંતુ આજે પહેલીવાર તેને અસર થઈ. રાજા ઢીલો પડ્યો. તે ગળગળો થઈને રાણીને કહે છે કે, ‘‘મારી ભૂલ થઈ ગઈ! મને માફ કર! હવે હું ફરી આવું નહીં કરું.’’ પણ રાણી તો રાજાની ક્ષમાપનાને જરાપણ ગણકારતી નથી. તે મક્કમતાથી બોલી કે, ‘‘મારી માફી માંગવાનો કોઈ મતલબ નથી. મને તો તમે ફૂલની જેમ સાચવો છો. ગુનો તો તમે સંતોનો કર્યો છે. આથી માફી માગવી હોય તો એમની માંગો.’’ રાણીના શબ્દો સાંભળી રાજા બરફ જેવો ઠંડો પડી ગયો. તરત જ તેણે રાજસેવકોને બોલાવીને આજ્ઞા કરી કે, ‘‘હમણાંને હમણાં જ પેલા મહાત્માને માનભેર મહેલમાં લઈ આવો.’’ સેવકો પણ તરત મહાત્માને ખૂબ વિનયપૂર્વક લઈ આવ્યા.

મહાત્મા કોઈ સામાન્ય સંત નહોતા. શાસ્ત્રના જાણકાર, ગીતાર્થ, વિશિષ્ટ અતિન્દ્રિય જ્ઞાની હતા. રાણીએ મહાત્માને અત્યંત ભાવથી વંદન કર્યાં અને રાજાને પણ વંદન કરાવ્યા. હવે રાજા હૃદયથી મહાત્માની માફી માગે છે. તે વખતે રાણી મહાત્માને કહે છે કે, ‘‘ભગવંત! આપને યોગ્ય લાગે તો આમને કંઈક તત્વની સમજણ આપો.’’ મહાત્માએ અમીનજરથી રાજા સામે જોયું. રાજાએ પણ સાંભળવાની તૈયારી બતાડી. મહાત્માએ અવસર જોઈને ધર્મના fundamental principles, આત્મા, પરલોક, પુણ્ય-પાપ આદિની વાતો સમજાવી. કેટલાય દાખલાઓ આપ્યા. મહાત્માની અત્યંત logical અને convincing વાતો રાજાના હૃદયને વિંધીને આરપાર ઉતરી ગઈ. ઉજ્જડ ભૂમિ જાણે ફળદ્રૂપ બની ગઈ. એક જ દેશનામાં કેટલું મોટું પરિવર્તન! નાસ્તિકતામાંથી આસ્તિકતા! મિથ્યાત્વમાંથી સીધું સમ્યક્‌ત્વ! વિચાર કરો! મહાત્માની દેશનાશક્તિ કેટલી જોરદાર હશે! અને સામે રાજાની receptivity પણ કેવી ખીલી હશે!

હવે, રાજાને ધર્મના પાયારૂપ સિદ્ધાંતો સાચા લાગે છે. પોતાની way of thinking ખોટી અને તદ્દન બોગસ લાગે છે. તેની આખી આંતરિક દુનિયા બદલાઈ ગઈ. જાણે કે કોઈક અપૂર્વ તત્વની પ્રાપ્તિ થઈ હોય એ રીતે તે હર્ષવિભોર બની ગયો. પણ સાથે સાથે તેને ચિંતા પણ થાય છે. તે વિચાર છે કે જગતમાં સૌથી પવિત્રમાં પવિત્ર તત્ત્વ દેવ-ગુરૂ-ધર્મ છે. આવા પવિત્ર સંતોને મેં હેરાન કર્યાં. ધર્મની મજાક ઉડાડી. લોકમાં ધર્મને ખોટો establish કરવા કેટલીય મહેનત કરી. સજ્જનને પણ ન શોભે એવા ખરાબ વર્તન કર્યા. ધિક્કાર છે મને!

આ રીતે તે પશ્ચાતાપ કરે છે. ચિંતાથી આકુળવ્યાકુળ થઈને તે મહાત્માને કહે છે કે, ‘‘મહાત્માન્‌! હું પાપી છું. આભવમાં મેં પવિત્ર તત્વની આશાતના આદિ ઘણા ખરાબ કાર્યો કર્યા છે. હવે આ સંસારમાં મારું શું થશે? મારું ભાવી અંધકારમય છે. આપ વિશિષ્ટ જ્ઞાની છો. કરૂણા કરી મને આમાંથી બચવાનો ઉપાય બતાવો.’’ તે વખતે રાણી પણ મહાત્માને કહે છે કે, ‘‘હે ભગવંત! આપ એવી આરાધના બતાવો જેનાથી રાજાના પાપકર્મો ખપે, તેમનું કલ્યાણ થાય”. મહાત્મા ઉપાય તરીકે નવપદની આરાધના બતાવે છે. એક એક પદની ભાવથી ઓળખ કરાવે છે. રાજા પણ સમ્યક્‌ત્વના કારણે સુંદર રીતે જીલે છે. અને ખૂબ ઉલ્લાસ અને શુભભાવથી રાણી સાથે નવપદની આરાધના કરે છે. ધર્મ આરાધનાના પ્રભાવે દુ:ખ આપનાર અશુભ કર્માને તેણે ઘણા સાફ કરી નાખ્યા. જો રાજા ધર્મ ન પામ્યો હોત તો મરીને સીધો દુર્ગતિમાં જાત, પરંતુ તેના આત્માની એટલી સલામતી થઈ ગઈ કે હવે તે કદી દુર્ગતિમાં નહીં જાય. રાજા માટે આ બહુ મોટું achievement છે.

આ રીતે શ્રીપાલના પૂર્વભવનું વર્ણન કર્યાં પછી અજીતસેન મુનિ કહે છે કે આગલા ભવમાં મહાત્માની આશાતના કરી તેં ઘણા પાપ કર્મો બાંધ્યા હતા. પરંતુ પછીથી તું ધર્મ પામ્યો, નવપદની ભાવથી આરાધના કરી તેના કારણે ઘણા અશુભ કર્મો ધોવાઈ ગયા. પરંતુ જેટલા રહી ગયા તે તારે આ ભવમાં ભોગવવાના આવ્યા. તે અશુભ કર્મોનો હિસાબ ચૂકતે કરવારૂપે આ ભવમાં તને કોઢ રોગ, સમુદ્રમાં પડવાનું આદિ થયું. આમ વિચારો તો પહાડ જેટલા બાંધેલા પાપમાંથી શ્રીપાલને કણિયા જેટલું ભોગવવાનું આવ્યું. બાકીનું એમનેએમ ખપી ગયું. આ જ તો ધર્મની જબરદસ્ત strength છે. જેમ હજારો વર્ષ જૂનો અંધકાર પણ ટકે ક્યાં સુધી? પ્રકાશનું કિરણ નથી ત્યાં સુધી. જેવો પ્રકાશ આવે એટલે તે ગમે તેટલા જૂના અંધકારને પણ આરપાર ભેદી નાખે, તેમ મેરૂ જેટલા અશુભ કર્મો, અધર્મ, પાપ આદિને એક સેકન્ડમાં કકકડભૂસ કરવાની તાકાત શુદ્ધધર્મમાં છે.

જીવનમાં ત્રણ વાત ધ્યાનમાં રાખવા જેવી છે. પહેલી વાત એ કે હરેક વ્યક્તિ ખોટા પુરુષાર્થથી પાપકર્મ બાંધે છે. તેમાંથી અમુક કર્મો બીનજોખમી અને અમુક કર્મો અતિશય જોખમી હોય છે. જોખમી કર્મો ફળ આપે ત્યારે વ્યક્તિ ગમે તેટલા માથા પછાડે છતાં તેણે ભોગવવા જ પડે છે. એટલે પહેલા તો જોખમી અને ચીકણા કર્મ બંધાવે એવી વિચારધારા, પ્રવૃત્તિ જીવનમાં જોઈએ જ નહીં. બીજી વાત, કદાચ ચીકણા કર્મ બાંધી લીધા હોય તો પણ આશ્વાસન એ છે કે બંધાયેલા કર્મ immediate result નથી આપતા. તેનું ફળ આપે તે પહેલા જ જીવ સાવધાન થઈ જાય. પ્રબળ પુરુષાર્થ કરી લે તો જોખમી કર્મોને પણ તે નિષ્ફળ બનાવી શકે છે. જે ભાવથી પાપ બાંધ્યા તેનાથી વિરોધી ભાવ કરી reversegoing રૂપે જીવ ધર્મસાધના કરે તો અવશ્ય કર્મનો સફાયો કરી શકે છે. હવે ત્રીજી વાત. કદાચ, વ્યક્તિ તે પણ ન કરી શક્યો તો જ્યારે પાપનું ફળ ભોગવવાનું આવે ત્યારે દીન કે depressive ન બનવું. હિંમત હારવી નહીં. ઊલટું ભૂતકાળના પાપોનો હિસાબ ચૂકતે થઈ રહ્યો છે તેમ વિચારી મનને સ્વસ્થ રાખવું. જેથી જૂના કર્મો ખપે નવા ન બંધાય. કર્મના આ બધા સિદ્ધાંત અનુભવ સિદ્ધ છે. આ નિયમ પ્રમાણે સાધના કરી જીવ અંતે કર્મથી મુક્ત થાય છે.

પોતાના પૂર્વભવનું તાદ્દશ વર્ણન, પુણ્ય-પાપના ફળ સાંભળી શ્રીપાલનો વૈરાગ્ય વધારે દૃઢ અને ઉલ્લસિત થાય છે. તેને સંસારસાગરથી જલદી પાર ઉતરવાના મનોરથ જાગે છે. તે જાણે છે કે સંસારથી પાર પામવાનો ઉપાય ચારિત્ર જીવન છે. પરંતુ એ સ્વીકારવાની તેની શક્તિ નહોતી. આથી તેને થયું કે મારો સંસારથી નિસ્તાર થશે કઈ રીતે? માટે ચિંંતાથી તે મહાત્માને કહે છે કે, ‘‘કૃપા કરી મારે યોગ્ય ધર્મ બતાવો.‘‘ ત્યારે મહાત્મા કહે છે કે, ‘‘ભલે, આભવમાં તું ચારિત્ર લઈ શકે તેમ નથી, પરંતુ ચિંતા ન કર! નવપદની આરાધનાથી તારું ઉત્તરોત્તર કલ્યાણ નિશ્ચિત છે.’’ આ વચનો સાંભળી શ્રીપાલ સ્વસ્થ થાય છે.

જગતમાં બધાને જીતવું છે. બધામાં top પર રહેવું છે. Winner તરીકેની પ્રસિદ્ધિ જોઈએ છે. હાર કોઈને પસંદ નથી. છતાં ડગલેને પગલે setback, નિરાશા, inferiority, negative feeling ચાલુ હોય છે. કેમકે લોકો હારજીતનો સાચો concept સમજતા નથી. એકમાત્ર ધર્મમાર્ગ એવો છે જે બધાને જીતતા શીખવે છે. જેમ વ્યક્તિ તે માર્ગે આગળ વધે તેમ તે અંદરથી વધારે ને વધારે strong બને છે. ગમે તેટલું અપમાન થાય, શબ્દોના પ્રહારો આવે, કે બહુ મોટા ups & down આવે છતાં તે ટકી શકે છે. ધર્મના પ્રભાવે તેનામાં સહન કરવાની, દુ:ખ પચાવવાની, balance of mindથી કામ કરવાની capacity આવે છે. તેને કોઈ હરાવી ન શકે, ગુલામ કે પરવશ બનાવી ન શકે એટલો strong willpowerવાળો બને છે. ગમે તેવો મોટો ચમરબંધી પોતાની બધી શક્તિ લગાડે તો પણ તેને પોતાના સંકલ્પમાંથી ડગાવી ન શકે. અંતે તે વિશ્વવિજેતા બની આ માર્ગની ટોંચ પર પહોંચે છે. એટલે કે topmost personality of the world! તેની innerstrength unbeatable બને છે. Sky has no limitની જેમ શક્તિ પણ top! અને ગુણો પણ top !

મયણા-શ્રીપાલે પણ જીતનો આ જ માર્ગ પસંદ કર્યો. પોતાની નબળાઈઓ દૂર કરી, જાતને સક્ષમ બનાવી. પોતાના ગુણોથી, personalityથી, ઉત્તમ વર્તનથી બધે જીતતા ગયા અને એટલે જ તેઓ સાચા પ્રભાવક થયા. રક્ષક બની શક્યા.જે જીતનાર હોય તે જ રક્ષાધર્મ કરી શકે. અને જે રક્ષાધર્મ આરાધે તે અવશ્ય જીતે જ. આ વાત આપણે શરૂઆતના પ્રવચનમાં કરેલી. મયણા-શ્રીપાલે પોતાના વ્યવહારથી આ વાતને સાચી, establish કરી આપી. આ રીતે બીજા અનેક પ્રભાવના અને રક્ષાના કાર્યો અને નવપદની સુંદર આરાધના દ્વારા પોતાનો મનુષ્ય ભવ સફળ કરી દેવલોકે ગયા. ત્યાંથી તેઓ દેવ અને મનુષ્યના ચડીયાતા ભવો પામશે. આમ, આ ભવમાં તો તેઓ જીત્યા જ, પરંતુ આગળ આગળના ભવોમાં પણ ક્રમશ: જીતની સફર ચાલુ રહેશે અને અંતે વિશ્વવિજેતા બની મોક્ષે જશે. આ રીતે ગૃહસ્થ જીવનમાં પણ નવપદની ઉત્કૃષ્ટ આરાધના કરી પોતાનું કલ્યાણ સાધશે. જેને પણ હિત કરવું હશે તેને માટે આ જ માર્ગ છે. આ માર્ગ કાયમનો છે. આને અપનાવ્યા વિના કોઈ જીતના શીખરે પહોંચી શક્યો નથી કે પહોંચી શકવાનો નથી. ક્રમશ: જીતવા કેવા ગુણો, હિંમત, સંકલ્પબદ્ધતા, દૃઢતા, સાત્કિવકતા જોઈએ તે આ ચરિત્ર દ્વારા સમજી, અપનાવી તમે સૌ પણ વિજેતા બનો.

વિ.સ. ૨૦૭૮ અને ઈ.સ. ૨૦૨૨માં તિલકનગરમાં પ.પૂ. ગચ્છાધિપતિ આચાર્ય દેવ શ્રીમદ્‌ વિજય યુગભૂષણસૂરીશ્વરજી મહારાજાની નિશ્રામાં ચૈત્રીમાસની ઓળી થઈ હતી પુજ્યશ્રીએ રક્ષાધર્મના angle થી મયણા-શ્રીપાલના જીવન પ્રસંગોનું ખૂબ સુંદર શૈલીમાં વર્ણન કર્યું. સાંભળીને શ્રોતાજનોમાં ‘lets win’નો શંખ ફૂંકાયો. કેટલાયના જીવનમાં પરિવર્તન આવ્યું. તે પ્રવચનોના આધારે આ ‘The real winner મયણા સુંદરી’ series release કરવામાં આવી છે. ભૂતકાળમાં ગચ્છાધિપતિશ્રીએ સાત્વિકતા, જિનવચનની રક્ષા, આર્યદેશના સંસ્કાર, શાસન પ્રત્યેની વફાદારી એવા જુદા જુદા anglesથી આ જ ચરિત્રનું વર્ણન કર્યું છે. આમ, અનેકવિધ પાસાઓથી મયણા-શ્રીપાલનું જીવન હર્યુંભર્યું છે. એ રીતે તેમનું valuation કરવાથી આપણી પણ આંતરિક દૃષ્ટિ ખીલે અને અંતે સૌ પરમપદને પામીએ એ જ શુભ મંગલ કામના.

અમે આગળ પણ નવા નવા વિષયો લઈને આપને મળ્યા કરશું. Stay tuned….