File No 28 (2 and half pages) 10 May 2022

PV-2

દુનિયામાં એવું કોઈ field મળશે જેમાં રક્ષા કરનારની જીત fix હોય? જેમ દેશની રક્ષા માટે લડનાર જીતશે જ, એવી guarantee છે? ના. તે જીતી પણ શકે છે અને હારી પણ શકે છે. તે જ રીતે તમારા પર કોઈ આક્રમણ કરે અને તમે defence કરો એટલે તમે જીતશો જ કે હારી પણ શકો છો? બંને possibility છે. પરંતુ એકમાત્ર ધર્મનું field એવું છે જેમાં ક્યારેય હાર નથી. જીત અને જીત જ છે.

વળી, રક્ષાધર્મની આ વિશેષતા છે કે જે વ્યક્તિ આ ધર્મને આરાધે તે જીતે જ એટલું નહીં, પરંતુ જે જીતનાર હોય એ જ આ ધર્મ આરાધી શકે. આની પાછળ logic શું? જીત અને રક્ષાધર્મ વચ્ચે connection શું? તે સમજવા શ્રીપાળ-મયણાનું દૃષ્ટાંત ખૂબ જ ઉપયોગી છે.

ગયા પ્રવચનમાં આપણે જોયું કે સત્તાના કેફમાં પ્રજાપાળ રાજા કર્મના સિદ્ધાંતોને ભૂલી ગયો અને તેણે સત્ય વિરોધી વાત કરી. (મયણામાં એટલી આવડત તો છે કે સૂરસુંદરીની જેમ પિતાની વાતમાં હાજીહા કરી પિતાને ખુશ કરી શકે. જીવન હજુ વધારે સમૃદ્ધ કરી શકે, પરંતુ સામે ગમેતેટલો મોટો માણસ હોવા છતાં પોતાના principlesને sideline કરી તે કોઈની ખુશામત નહીં કરે, આ પણ તેની inner strength છે.

ખુશામત કરનાર હંમેશા અંદરથી હારે છે, નબળો અને પરવશ બને છે. વળી, કોઈપણ સમજે કે આ માખણીયાવૃત્તિવાળો છે. સ્વાર્થ ખાતર ક્યારે કોની દાઢીમાં હાથ નાંખશે, ક્યારે કોને છોડી દેશે તે કંઈ કહેવાય નહીં. આથી આનો ભરોસો કરવા જેવો નથી. અર્થાત્ ખુશામત કરનાર બધાનો સદ્‌ભાવ ગુમાવી બહારથી પણ હારે છે.)

અહીં મયણા શાંતિથી મૌન ઉભી છે. (રાજા મયણાની બુદ્ધિ, પ્રતિભા તથા ગંભીરતા ઓળખે છે. એટલે મયણા નથી બોલતી તેમાં કંઈક રહસ્ય હશે એમ વિચારે છે, શું તમારા ઘરના ઉપર તમારી આવી છાપ છે? કે તમારા અભિપ્રાયની ઘરમાં પણ value નથી રહી? તમે બોલો તો પણ કોઈને અસર ન થાય અને ન બોલો તો કોઈને જિજ્ઞાસાથી કારણ પણ જાણવાનું મન ન થાય કારણ કે બોલી બોલીને તમે આદેયતા સદ્‌ભાવ ગુમાવી દીધા હોય. તમે ડગલે ને પગલે કેમ હારો છો અને મયણા કેમ જીસતે છે તે સમજવા આ વિચારવા જેવું છે.)

મયણાના મૌને પિતાના કુતૂહલને વધાર્યો અને તેણે ચૂપ રહેવાનું કારણ પૂછ્યું. હવે મયણા શું કરે? આમ તે એમનેમ કોઈ સામે તૂટી પડે એવી નથી! ધીરગંભીર શાંત વિવેકી વિનયી છે, પરંતુ હવે સંયોગો જ એવા છે કે તેણે સત્યનો ઘટસ્ફોટ કરવો જ પડે.

તમારા જીવનમાં આવી situation સર્જાય તો તમે શું કરશો? તમારી વાત સાચી છે. સામાની વાત ખોટી છે, પણ તે બળવાન છે સત્તાધીશ છે. તમારી શક્તિ બધી રીતે તેનાથી ઓછી છે ત્યારે સામાન્ય માણસ શું કરશે? જેનામાં હિંમત નથી તે તો બોલી જ નહીં શકે. જેનામાં હિંમત છે, પણ જો તેને અપેક્ષા હશે તો પણ તે બોલી નહીં શકે, પરંતુ જેનામાં હિંમત પણ છે અને અપેક્ષા નથી તેને આવા સંયોગો મૂંઝવી નહીં શકે.

અત્યારે મયણા પાસે બે જ વિકલ્પ છે. જિનવચન અનુસારી બોલવું અથવા તો પિતાની ખોટી વાતને સમર્થન આપવું. તે વિચક્ષણ હોવાથી સમજે છે કે જો હું પિતાને સમર્થન આપીશ તો સુખોની છોળો ઉડશે અને જો તેમની વાતને ખોટા કહીશ તો પિતા નારાજ થશે. અને સત્તાની રૂએ તેઓ કંઈ પણ કરી શકે છે. સાથે સાથે તેની સમજણ સ્પષ્ટ છે કે જીવમાત્રના સુખશાંતિનું કારણ આ જિનવચન છે. તેનું આ રીતે જાહેરમાં ખંડન થતું હોય તે કેવી રીતે ચલાવાય?

ધર્મ ઉપર આવતી આફત જોઈ સાચા આરાધકનું હૈયું અવશ્ય કંપે, દિલમાં ચોટ લાગે, જે તેને ચેનથી બેસવા તો નહીં દે, પરંતુ હિંમત સાથે રક્ષાના કાર્યમાં તત્પર બનાવશે. મયણા પણ એટલી સત્વશાલી છે કે જે પણ result આવે તેને accept કરવા તૈયાર છે, પરંતુ અંશમાત્ર પણ જિનવચન વિરુદ્ધ બોલવા તૈયાર નથી.

બે વિકલ્પ સ્પષ્ટ દેખાવા છતાં સત્ય ખાતર ગમે તેટલી સુખસાહેબી છોડવાની જેની તૈયારી હોય એનું આંતરિક બળ કેટલું? ગમે તે સંયોગોમાં પણ વ્યક્તિ જેને સત્ય માને, તેને વફાદાર રહી જીવી શકે તે તેની જીત છે.

આ સત્યની વફાદારીના કારણે મયણા ભરસભાની વચ્ચે પિતાને વિનયથી બેધડક કહે છે કે પિતાજી! આપની વાત સત્યથી વેગળી છે. (જીવમાત્રના સુખ-દુ:ખ તેના પોતાના કર્મોને આધીન છે. દરેક વ્યક્તિ બીજાના સુખ-દુ:ખમાં નિમિત્ત માત્ર છે. આપ પણ કર્મસત્તાની ઉપર નથી. કર્મની underમાં છો. જો સામાનું કર્મ ન હોય તો તમે પણ કંઈ નહીં કરી શકો.) બોલતી વખતે તેને કોઈ ખચકાટ નથી. ડર નથી, દ્વિધા કે confusion નથી, પરંતુ સત્ય બોલવાની હિંમત તેના શબ્દે શબ્દે નિતરી રહી છે.

મયણાએ જે જવાબ આપ્યો તે તો માત્ર તેના મુખમાંથી નીકળેલા શબ્દો હતા, પરંતુ રાજા માટે તો તે હૈયાને વીંધે એવા બાણો હતા. મયણાની વાત સો ટકા સાચી છે, પરંતુ શું સાચી વાત પણ બધાને ગમે ખરી? તમારી વાત ખોટી હોવા છતાં ચાર જણાની વચ્ચે કોઈ તમારી સાથે crossing કરે તો તે દુશ્મન જેવો લાગે ને? બધાની વચ્ચે મયણાએ પિતાની વાત કચડી નાંખી આથી તેને પણ મયણા કડવી ઝેર જેવી લાગે છે. સત્તાના power વાળો રાજા સત્યના બાણોને સહન ન કરી શક્યો. આથી તેણે દલીલો ચાલુ કરી. બાપ-દીકરી વચ્ચે crossing ચાલું થયું. પરસ્પર દલીલો, તર્કોના બાણો વરસી રહ્યા છે. એક એક દલીલમાં હાર તરફ થતી કૂચને કારણે રાજાનો આક્રોશ અને અકળામણ વધી રહી છે, પરંતુ મયણા તો એ જ વિનય ! એ જ શાંતતા અને હિંમત સાથે સત્ય establish કરી રહી છે.

તમારી વિચારધારા કરતા સામે વાળાની વિચારધારા તદ્દન વિરેાધી હોય. ચર્ચામાં તમે ધારદાર logics આપી તેની બોલતી બંધ કરી રહ્યા હોવ, જીત તરફ આગળ વધતા હોવ છતાં બોલવામાં કોઈ agressivness ન હોય, આક્રોશ કે ઉદ્ધતાઈ ન હોય. શું તમારા માટે આ શક્ય છે? શું ત્યારે તમે તેનો વિનય કરી શકો? વર્તન અને વાણીમાં મર્યાદા જાળવી શકો?

અહીં મયણા પિતાની હરેક દલીલને ખોટી સાબિત કરવામાં સફળ થઈ રહી છે. તેની જીતનો ડંકો વાગી રહ્યો છે. છતાં તે વાણીમાં સંપૂર્ણ વિનય, સભ્યતા જાળવી શકે છે, જરાપણ આવેશથી કે અહંકારથી જવાબ નથી આપતી, કારણ કે તે ઠરેલ છે, સ્વસ્થ અને શાંત છે. બહુ simple વાત છે કે જો તમે સાચા છો તો હિંમતથી કહો, આવેશની શું જરૂર છે? અને જો તમે ખોટા છો તો સત્યનો સ્વીકાર કરો, પણ આવેશની ક્યાં જરૂર છે? આટલી simple વાત પણ લોકો ભૂલી જાય છે અને આવેશમાં, ગુસ્સામાં કેમ આવે છે? કારણ તેઓ નબળા છે. કષાયોની સામે હારી જાય છે. રાજા પણ જે સત્ય સાબિત થયું એને કષાયવશ સ્વીકારી તો નથી શકતો, પરંતુ વિચારી પણ શકતો નથી. હારને સહન નથી કરી શકતો. પોતાની વાત ખોટી છે છતાં તે આવેશ છોડી નથી શકતો અને મયણાની વાત સાચી છે છતાં તેને જરાય આવેશ નથી. આ જ દેખાડે છે કે રાજા નબળો છે અને મયણા બળવાળી છે. સત્ય બોલવાની હિંમત સાથે મયણામાં કષાય ઉપર control પણ એટલો છે. કષાયને surrender થઈ તે ક્યાંય ઉચિત વર્તન, વિનય આદિ ચૂકતી નથી. કોઈપણ તેના ઉપર ઓવારી જાય એવું વર્તન તેણે કર્યું છે. જ્યારે રાજામાં સાચી વાતને સ્વીકારવાની શક્તિ, openness પણ હવે રહી નથી. મયણા તો logically પિતાની વાતનું ખંડન કરવામાં success થઈ. અંતે રાજા ચૂપ થયો. બધાની વચ્ચે તેની હાર થઈ. મોટેભાગે લોકો કોઈ સાથે crossingમાં હારે અને ગુસ્સો આવે ત્યારે શું કરે? સીધા સામેવાળા ઉપર અંગત પ્રહાર કરે કે બેસ બેસ તું કેવો છે તે મને ખબર છે. રાજાએ પણ તે જ રીતે મયણા ઉપર personal attack કર્યો. (રાજા કહે છે કે તુ આટલી બધી ભાગ્યની વાત કરે છે અને કહે છે કે મારી મારી મહેરબાનીથી તારા સુખ-દુ:ખ નથી, પરંતુ કર્મથી છે તો તું આ રાજમહેલમાં રહે છે, સોનાના હિંડોળે હિંચે છે, ખમ્મા ખમ્મા થઈ રહે છે, તેમાં મહેરબાની કોની છે? પિતાએ સીધું નિશાન મયણા ઉપર તાક્યું કે જો મારી મહેરબાની ન હોત તો તારું શું થાત? પિતાને indirectly ગર્ભિત રીતે કહેવું છે કે મારી મહેરબાની હતી એટલે તને આ બધું મળ્યું.

આવા વખતે પણ મયણાને ગુસ્સો નથી આવતો કે પિતાજી કેટલા જિદ્દી છે જે પકડ્યું તે પકડ્યું પણ છોડવા તૈયાર નથી. સાચાને સ્વીકારવાની વાત તો દૂર પણ ટસનામસ પણ થતા નથી) અને personal elegationથી ખોટાને સત્ય તરીકે ખતવવા મહેનત કરે છે. આવા કોઈ વિચાર મયણાને નથી આવતા. આમ ગણો તો પિતાએ કરેલો personal ele gation ના કારણે તેની હિંમત, સત્યનિષ્ઠા આદિની હજુ વધારે કસોટી આવી છે. આગળ શું થશે? કોણ જીતશે? ઉપકાર રૂપી શસ્ત્ર ફેંકીને મયણાને હરાવવા ઇચ્છતા પિતાની કે ગમે તેવી દલીલો, આક્ષેપોને પણ હિંમત, સત્ય સાથે face કરી સત્યની સ્થાપના કરવામાં અડગ મયણાની? જાણવા મળીએ આવતા episodeમાં….