File No 3૩ (2 and half pages) 6 June 2022

પ્રવચન – ૪

આપણા ઉપર જેનો ઉપકાર હોય છે, તેની સુરક્ષા માટે આપણે હરપલ જાગૃત હોઈએ છીએ. જેમ દેશનું ઋણ સ્વીકારી કેટલાય લોકોએ દેશને Britishersની ચુંગાલમાંથી છોડાવ્યો. Sense of obligationથી **ધણાં** નોકરોએ માલિકોને બચાવ્યા. તે જ રીતે religious fieldમાં પણ **અનેક** ધર્માત્માઓએ શાસનનું ઋણ સ્વીકારી ધર્મની રક્ષા કરી. આ બધા પાછળ common driving force એક જ છે – ‘Loyalty’! શાસનને પામી જેનું જીવન enrich થયું હોય, તેઓ શાસનના એક પણ અંગને ધક્કો લાગે તો શું ચૂપ બેસી શકે? ના. ઊલટું, શાસન માટે જે કરવું પડે તે પ્રાણના ભોગે પણ કરવા તેઓ તૈયાર હોય છે. યુગો યુગોથી આવા અનેક ધર્મરક્ષકો થયા. તેમાં જિનવચનની રક્ષા કરનાર અને મહાસાત્વિક શ્રાવિકા એટલે ‘મયણા સુંદરી’!

Last episodeમાં આપણે જોયું કે, સામે ઉપકારી પિતા છે જે રાજા તરીકે મોટો સત્તાધીશ **પણ** છે. છતાં મયણા એમ નથી વિચારતી કે તેમની વિરુદ્ધ મારાથી કેવી રીતે બોલાય. પરંતુ પોતાની જવાબદારી સમજી જિનવચનની રક્ષા ખાતર પિતાને **વાસ્તવિક**તા કહે છે, જે સાંભળીને રાજાનો પિત્તો **સાતમે** આસમાને પહોંચ્યો છે. આથી, હજી વધારે અનર્થ ન થાય તે માટે વિચક્ષણ મંત્રીએ **સમય** -સૂચકતા વાપરી, સભા બરખાસ્ત **કરાવી** અને રાજાને રાજસવારીએ લઈ ગયો.

સભા બરખાસ્ત થતા મયણા મહેલમાં ગઈ. પિતા **મારાથી** નારાજ **થયા** છે એટલે ગમે તે reaction **આપી**  શકે છે, એનો **તેને** અંદાજ છે. જો તેણે જરાપણ આવેશથી**,** પોતાની વાતના મમત્વથી કે અહંકારથી પગલું ભર્યું હોત તો તે પહેલા શું વિચારત? અરે! મેં ક્યાં ડહાપણ કરી પિતાનું મન ખાટું કર્યું અને સંબંધ બગાડ્યા! પિતાની વાતને જાહેરમાં સ્વીકારીને પછી એકાંતમાં તેમને સત્ય સમજાવી દીધું **હોત** તો ! આમ, સુકૃતનો અફસોસ, પશ્ચાતાપ ચાલુ થાત. એને કારણે **પહેલા** તે જાહેરમાં ભલે જીતી હતી, પરંતુ પાછળથી તો અંદરથી તેની હાર નક્કી હતી. જિનવચનની રક્ષા કરીને તેણે જે ગુણોની દૃઢતા, inner strength કેળવેલી તે બધા ઉપર પાણી ફરી જાત. કષાયો હવા પૂરે એટલે નબળી વ્યક્તિ powerમાં આવીને વિચાર્યા વિના ઝંપલાવે, પરંતુ જેવું તેમને એકાંત મળે અથવા જોખમ દેખાય એટલે ડરી જાય. બધું કડડડભૂસ થઈ જાય, કારણ કે તેઓ કષાયોના પાયા ઉપર ખોટી ઈમારત ચણનારા હોય છે અને એટલે બધે હારે છે. જ્યારે real strengthવાળાને સુકૃત કર્યાં પછી ભૂતકાળના કર્મના કારણે સામે ગમે તેવી આપત્તિ આવે છતાં અફસોસ ન થાય કે, ‘‘મેં આ સુકૃત ક્યાં કર્યું !’’ તેઓ ક્યારેય પોતાના વચનથી ફરે નહીં. **વિચારોમાં**  કે અવસરે પ્રવૃત્તિ કરવામાં પણ ફરે નહીં અને માટે જ તેઓ હંમેશા જીતના પંથે હોય છે.

આ બાજુ મંત્રી રાજાને શાંત પાડવા રાજસવારીએ લઈ ગયો. એકાંત મળવાથી અત્યારે રાજા વિચારી શકે છે કે હું કેમ હાર્યો? મયણાની વાતમાં તથ્ય કેટલું હતું? પરંતુ તેના બદલે, હજી હું કઈ રીતે મયણાને હરાવી શકું **તે વિચારવામાં** જ તે **પોતાના** સમય, શક્તિ અને બુદ્ધિ કામે લગાડે છે. કારણ કે તેને ચેન નથી. દસમાંથી એક વ્યક્તિ પણ તમારી વાત ન માને તો શું થાય? નવ જણે તમારી વાત સ્વીકારી એનું સુખ **હોય** કે **એકે તમારી** વાત accept ન કરી તેની બેચેની હોય? વારંવાર મનમાં એ જ **ઘુમરાય ને** કે બધાએ મારી વાત સ્વીકારી પણ આણે મને ગણકાર્યો નહીં. અહીં રાજાની હાલત પણ આવી જ છે. બહાર નૈસર્ગિક વાતાવરણ છે, લોકો ઝૂકી-ઝૂકીને સલામી ભરી રહ્યા છે, તે વખતે પણ તેના મનમાં એક જ વિચાર ભમ્યા કરે છે કે **મયણાએ** મારી વાત reject કરીને બધાની વચ્ચે મારું અપમાન કર્યું, મેં વાત્સલ્યથી તેને માટે કેટલું કર્યું છતાં તે મારી મહેરબાની સ્વીકારવા તૈયાર નથી.

Weak personality વાળા હોય તેમને, પોતાનું ધાર્યું ન થાય, **અથવા** તે કોઈની સામે હારે તો બેચેન - **બેચેન** થઈ જાય. અરે ! આખો ખેલ પૂરો થઈ ગયા પછી પણ બાજી પલટાવવા, નવા નવા ઉપાયો વિચારવામાં તેનું મન સતત અસ્વસ્થ રહે છે. તે ખાઈ-પી કે ઊંઘી પણ ન શકે. ઘણી વાર તો તે પોતાની duties પણ યોગ્ય રીતે perform ન કરી શકે. આમ તે વધારે ને વધારે નબળો બનતો જાય.**તેમ અહીં પણ** રાજાના એક-એક વિચાર, **વાણી** વર્તન**માં** પણ આવું નબળું વ્યક્તિત્વ પ્રગટ થઈ રહ્યું છે. જ્યારે મયણા તો પૂરી સ્વસ્થતા સાથે પોતાની પ્રવૃત્તિ કરી રહી છે. પણ રાજાની હાલત તો તોફાને ચઢેલા સમુદ્ર જેવી થઈ છે.**આથી** તે વિચારે છે કે મારી સામે ભાગ્યની કોઈ તાકાત નથી, કારણ કે હું મારી સત્તાથી ભલભલાનું ભાગ્ય ફેરવી શકું છું. આ મયણા બહુ ભાગ્ય ભાગ્ય કરે છે તો હવે તેને દેખાડી દઉં કે હું જેના પર નારાજ થાઉં તેના કેવા હાલ હવાલ થાય. તક મળે એટલી વાર છે એને પરચો બતાવી દઉં.

યોગાનુયોગ તે જ વખતે ૭૦૦ કોઢિયાનું ટોળું સામેથી આવતું દેખાયું. રાજાને ચેપ ન લાગે તે માટે મંત્રીએ રાજસવારી ફેરવી. એટલામાં તો એક કોઢિયો આવીને રાજાને કહેવા લાગ્યો કે ‘‘મહારાજા ! આપના દર્શન કરનાર કદી ખાલી હાથે નથી જતો. આપ તો બધાના મનોરથો પૂરા કરનારા છો. છતાં અમને જોઈ આપે સવારી ફેરવી? આ સાંભળી પ્રજાપાલ રાજા તેને ખાતરી આપે છે કે હું તમારા મનોરથો **અવશ્ય** પૂરા કરીશ. તે **વખતે** કોઢિયાએ પોતાના નાયક ઉંબર રાણા માટે સામાન્ય ઘરની કન્યા **માંગી**. આ **માંગણી** સાંભળીને રાજાને તરત જ મયણા યાદ આવી કે, હઠીલી દીકરીએ ભાગ્યનું પૂછડું પકડ્યું છે તો હવે તેને ખબર પાડી દઉં કે ભાગ્યથી શું મળે !

વિચાર કરો ! મયણા સગી દીકરી છે. રાજાએ પોતે જ તેને લાડકોડથી ઉછેરી છે. તેને સારામાં સારા રાજકુમાર સાથે પરણાવવાના અરમાનો પણ તેણે જોયા હશે. છતાં આજે એ જ બાપ કષાયવશ થઈ દીકરીનું ભાવી **બરબાદ કરવા** તત્પર થયો છે. વાત્સલ્ય સભર હૈયું, **જાણે** અણગમાનો સાગર બની ગયું ! તેના ફળરૂપે રાજાએ પોતાની સત્તાની તાકાત બતાડવા મયણાને કોઢિયા સાથે પરણાવવાનો નિર્ણય કર્યો. તે માટે ફરી રાજસભા ભરી અને કોઢિયાઓને તથા મયણાને રાજસભામાં બોલાવ્યા.

મયણા વિનય અને મર્યાદા સાથે રાજસભામાં આવી રહી છે. ત્યારે તેના મુખ પર કોઈ કુતૂહલ નથી કે પિતાએ **મને** ફરી કેમ બોલાવી હશે ! નથી કોઈ ડર કે હવે કઈ નવી કસોટી આવશે ! એ જ સ્વસ્થતા અને આત્મવિશ્વાસ સાથે **તે** આવી રહી છે. મયણાનું રૂપ, બુદ્ધિપ્રતિભા જોઈને રાજાની અકળામણની આગ ઠરી. આખરે તો બાપ છે ને! એટલે તેનું **હૈયું** પીગળી ગયું. તેને થયું કે, ક્યાં મારી આ ઉગતી કળી જેવી દીકરી ! અને ક્યાં આ કોઢિયો ! પ્રેમાળ બાપનું હૈયું દીકરીને કોઢિયા સાથે પરણાવવા તૈયાર નથી. આથી રાજા કહે છે કે ‘‘મયણા ! હજી પણ તું વિચાર કરી લે ! જો તું મારી મહેરબાનીને માને તો તને દેવકુંવર જેવા રાજકુમાર સાથે પરણાવું અને જો ભાગ્યને જ માનતી હોય તો તારા નસીબે આ કોઢિયો આવ્યો છે ! તેનો હાથ પકડીને ચાલતી થા ! આવેશના **અંઘાપામાં** રાજા **એટલું પણ** વિચારી નથી શકતો કે મારા આ નિર્ણયથી દીકરીનું ભાવી કેટલું અંધકારમય થશે !

આખા ઘટના પ્રસંગનો આ peak period છે. મયણા જાણે છે કે પિતાની શક્તિ શું છે. તેઓ મને કેવા સંયોગોમાં મૂકી શકે છે. પરંતુ અજાણી વ્યક્તિ સાથે મને પરણાવવાનો નિર્ણય કરશે એવું કદાચ તેણે પણ વિચાર્યું નહીં હોય. **જો કે** રાજાએ **અણધારી** શરત દ્વારા મયણાને કસોટીના શીખરે મૂકી દીધી...છતાં મયણાના પેટનું પાણી પણ હલતું નથી. શરત સાંભળ્યા પહેલા તે જેવી સ્વસ્થ અને શાંત હતી એવી જ પછી પણ છે. તે જાણે છે કે હવે બે જ વિકલ્પ છે. જો પિતાની વાતને વધાવીશ તો બધી અનુકૂળતાઓ મારા ચરણોમાં આળોટશે અને જો તેમને નારાજ કરીશ તો ભવિષ્યમાં મારે સહન કરવાનું આવશે.

અત્યાર સુધી મયણા હરેક કસોટીમાં જીતી છે. પરંતુ આવા critical સંયોગોમાં તે શું કરશે? જીત કોની થશે? જિનવચન ખાતર પોતાના સુખોને છોડવા તૈયાર મયણાની? કે કઠોર શરત દ્વારા સત્તાની મહત્તા સ્થાપવા થનગનતા રાજાની? તે જાણવા ફરી મળીશું. પ્રજાપાલ રાજાના દરબારે !

Next episodeમાં !....