File No 34 (2 and half pages) 13 June 2022

પ્રવચન – ૫

જીવનમાં જ્યારે એવો પ્રસંગ ઉપસ્થિત થાય કે, જો ધર્મરક્ષા **કર શું** તો મોટું ભૌતિક નુકશાન થાય એમ છે અને જો ધર્મમાં થોડું compromise કરીશું તો ભૌતિક ઘણા લાભ મળે એમ છે ત્યારે મોટા ભાગે લોકો ધર્મને છોડી દેતા હોય છે. ભલે તેઓ દેવ-ગુરુ-ધર્મને પૂજે, તેમની ભક્તિ કરે, પરંતુ **તેમનો** રાગ એટલો કાચો અને નબળો હોય છે કે કસોટીમાં તૂટતા વાર ન લાગે. ભૌતિક લાલચો કે સંકટોના ડરથી તેઓ તરત સંસાર તરફ ઢળી જતા હોય છે. આવા લોકો સાચાનું સમર્થન પણ ન કરી શકે એટલા નબળા હોવાથી હારના શિકાર બને છે. જ્યારે સાત્વિક મનોવૃત્તિવાળાને ન તો ભૌતિક inducement લલચાવી શકે કે ન તો આપત્તિઓ હલાવી શકે. તેનું જીવંત દૃષ્ટાંત એટલે મયણા!!

પ્રજાપાલ રાજા જાણે છે કે બોલવામાં જેટલી હિંમત, સત્વ જોઈએ એના કરતા, બોલ્યા પ્રમાણે આચરવામાં વધારે દૃઢતા, મનોબળ જોઈએ. આથી તેણે વિચાર્યું કે, મયણા બહુ ભાગ્ય ભાગ્ય કરે છે તો હવે એવું કંઈક કરું કે તે બોલેલું પાળી ન શકે. આથી હાર-જીતના સંગ્રામમાં રાજાએ છેલ્લા શસ્ત્ર તરીકે મયણાને offer મૂકી કે ‘‘કાં તું મારી મહેરબાની સ્વીકાર! અથવા કોઢિયાને પરણ!’’ અહીં મયણાની ખરી કસોટી છે. એક બાજુ દેવ-ગુરુ-ધર્મ છે અને બીજી બાજુ રાજા છે, એક બાજુ ધર્મ અને ધર્મના સિદ્ધાંત છે અને બીજી બાજુ સત્તા સંપત્તિ ભોગની રેલમછેલ છે.

મયણાની જગ્યાએ તમે હો તો શું કરો? અરે! Result ખરાબ આવવાની possibility પણ દેખાય તો તરત પાટલી બદલીને કહો શું? કે મૂકો પંચાત! પહેલા આપણું ઘર સાચવો! ધર્મની વાત કર્યા પછી તમે ગમે ત્યારે ફસકી જાઓ એવા છો, માટે જ તમે જ્યાં જાઓ ત્યાં ધર્મનો ફિયાસ્કો **કરો**. જો અત્યારે મયણા પ્રતિકૂળતાઓના ડરથી depressive બની મિચ્છામી દુક્કડમ માંગત અને પિતાની offer accept **કરત તો** જૈન ધર્મના સિદ્ધાંતની ફજેતી થાત.

વળી, એક બાજુ નાજુક સુકોમળ મયણા અને સામે પાત્ર તરીકે કોઢિયો! કજોડું લાગે ને? મયણાને બદલે તમે હો તો સગા બાપને શું કહો? કે જીંદગી મારે પસાર કરવાની છે એટલે મારે જેને પરણવું હશે તેને હું પરણીશ! તમારે માથું મારવાની જરૂર નથી. જેમ રાજવૈભવ મને ભાગ્યથી મળ્યા તેમ વર પણ ભાગ્યથી મળશે! તમે **ચિંતા** છોડી દો! **આમ અવસરે** એવું બોલો કે ધર્મનું devaluation થાય જો મયણાને પણ જિનવચન કરતા ભોગ સુખનું valuation વધારે હોત તો તે પણ આ જ રીતે બોલત! મક્કમતાથી જે સિદ્ધાંતને તેણે સ્થાપિત કર્યો, એ પ્રમાણે આચરણ કરવાનો અવસર **આવ્યો** ત્યારે તે ડગી જાત તો તેની તો ફજેતી થાત, પણ સાથે-સાથે લોકો જૈન ધર્મની પણ **નિંદા** કરત કે ‘‘જોયા જોયા ધર્માત્મા! પહેલા વગર વિચાર્યે મોટે ઉપાડે વિરોધ કરે અને પછી તકલીફો આવે ત્યારે પાણીમાં બેસી જાય!’’ પરંતુ મયણા તો એટલી સત્વશાળી છે કે પિતાની આજ્ઞા સાંભળીને તેનું રૂંવાડું પણ ફરક્યું નથી. પહાડ કંપી જાય પણ આ રાજકન્યા જરાય ડગે એમ નથી. દેવ-ગુરુ-ધર્મ પાસે સંસારના સંબંધો તેના માટે કોઈ વિસાતમાં નથી. જિનવચન સામે ભોગ સુખ તેને માટે ધૂળ બરાબર છે. તમારા જીવનમાં વધારે મહત્વ કોનું? દેવ-ગુરુ-ધર્મનું? કે સંસારનાં સંબંધોનું? ધર્મ ઉપર આફત આવે ત્યારે તમારું લોહી **ઉકળે ? કે** તમારું કંઈ લૂંટાતું દેખાય ત્યારે અકળાઈ ઉઠો? તમે ધર્મ ખાતર કોઈ સાથે સંબંધ બગાડવા તૈયાર નથી હોતા. જ્યારે મયણા માટે દેવ-ગુરુ-ધર્મ જ સર્વસ્વ છે એટલે દુનિયા સાથે સંબંધ બગડશે તો તેને ચિંતા નથી, પણ પોતાના હાથે ધર્મનું degradation કરવા તે જરા પણ તૈયાર નથી. બાકી રાજાએ તો એવી શરત મૂકી છે કે ભલભલા ઠંડા પડી જાય. અરે! રાજા સહિત કેટલાય લોકોને એમ જ હતું કે હવે તો આ રાજકન્યા ચોક્કસ પિતાની વાતને સ્વીકારશે. આટલા ભોગ વૈભવ છોડી, તે કોઢિયા સાથે થોડી જશે? પરંતુ બધાની આશા પર પાણી ફરી વળે એ રીતે દૃઢતાથી જવાબ આપતા મયણા કહે છે કે, ‘‘પિતાજી! આપની દીકરી મયણા ધર્મના સિદ્ધાંત વિરુદ્ધની વાતમાં સંમતિ આપે તેવું ત્રણ કાળમાં નહીં બને!’’

પિતાના આ અંતિમ પ્રહારને પણ મયણાએ એક ઘા અને બે ટુકડાની જેમ નિષ્ફળ કરી દીધો. પોતાના સમગ્ર જીવનને હોડમાં મૂકીને તેણે આ જંગ ખેલ્યો છે. ધર્મ પ્રત્યે તેની શ્રદ્ધા એટલી દૃઢ છે કે ગમે તેવો ચમરબંધી પણ તેને પોતાની વાતમાંથી ચલાયમાન કરી શકે તેમ નથી. વળી, પોતે એટલી રૂપસંપન્ન, કળાસંપન્ન છે કે તેને ઊંચા રાજવૈભવ અને રૂપરૂપના અંબાર જેવા રાજકુમારો મળે એમ છે. પણ જિનવચનના ભોગે તેને એક પણ ભોગ સુખ જોઈતા નથી. આ નિશ્ચલતાના કારણે જ તેણે સગા બાપને હિંમતથી જવાબ આપ્યો છે, તેની firmness જોઈને રાજા સમજી ગયો કે મયણા પોતાની વાત છોડે એમ નથી. આથી અકળાઈને તેણે કહ્યું કે, ‘‘તારા ભાગ્યથી આ કોઢિયો આવ્યો છે. એનો હાથ પકડીને તું ચાલતી થા! અને તારા ભાગ્યને ભોગવ!’’

મયણાએ અત્યાર સુધી જીવનમાં પિતાનું એક પણ વચન **ઉત્થાપ્યું** નથી. પિતા સાથે અવિનય કર્યો નથી. માટે કોઈ જાતનો વિકલ્પ કર્યા વિના તેણે સહર્ષ પિતાની આજ્ઞા સ્વીકારી. ઉંબરરાણાનો હાથ પકડવા સ્વસ્થતાથી તે દિશામાં પગલાં ભરે છે. જ્યાં ધર્મના સિદ્ધાંતનો પ્રશ્ન હતો ત્યાં તે ટસની મસ ન થઈ. ઊલટું, પિતાની ખોટી વાતનું સત્વ સાથે ખંડન કર્યું અને જ્યાં પોતાની ભૌતિક સુખ સગવડતાનો સવાલ હતો ત્યાં એ જ મયણાએ, આખી જીંદગી બરબાદ થાય એવી પિતાની વાતને પણ સહર્ષ સ્વીકારી!

હકીકતમાં, ખોટા પિતા છે! દીકરીના જીવનના ભોગે પોતાની વાતનો કક્કો ખરો કરવા તત્પર પિતા છે! આવા પિતાનું સાંભળવાની જરૂર હોય ખરી? જે વડીલો સાથે તમારી બોલાચાલી થઈ હોય તેમની આજ્ઞા માનવા તમે તૈયાર થાઓ ખરા? અરે! ઘરમાં ઝઘડો થાય તો બે દિવસ સુધી બોલો પણ નહીં. મોઢું ચડાવીને બેસો! તો વડીલની આજ્ઞા માનવાનો તો પ્રશ્ન જ ક્યાં છે? અહીં મયણાએ સ્વાર્થથી કંઈ કર્યું નહોતું એટલે જ તે સ્વસ્થતાથી પિતાની આજ્ઞા માને છે.

At a glance શું લાગે? કે **મયણા** પિતા સામે પડી એટલે તેને સુખ-સાહેબી, માન-પાન, બધી અનુકૂળતાઓ છોડવાના દિવસનો આવ્યા હવે આખી જીંદગી કોઢિયા સાથે પસાર કરવાની આવશે. આ જોઈને તમને એમ જ લાગશે કે મયણાની વાત ખોટી ઠરી અને રાજા સાચો સાબિત થયો. મયણા હારી અને રાજા જીત્યો. આ દૃષ્ટાંતમાં અંતે ધર્મની અને ધર્મના સિદ્ધાંતની જ જીત થવાની છે. તે આપણે જાણીએ છીએ, પરંતુ મયણા તો અત્યારે પણ જીતી રહી છે. રાજાએ સત્તાના નશામાં કહ્યું કે હું ધારું તેને સુખી કે દુ:ખી કરી શકું છું. બધા ઉપર મારો control છે, પરંતુ તે જ રાજાની સત્તા સગી દીકરી પર ન ચાલી. **રાજા** મયણાને તેની વાતમાંથી ડગાવી ન શક્યો! ન દલીલો દ્વારા ! ન personal allegation દ્વારા કે ન તો કોઢિયાને પરણવાની શરત દ્વારા ! શું આ પ્રજાપાલ રાજાની હાર નથી? Set back નથી? છે જ! તેની સામે મયણાએ તો અડગ રહીને prove કરી દીધું કે સત્તા નાચીઝ છે.

આમ, સત્તા ક્યાંય સત્યનિષ્ઠા ઉપર સરસાઈ ન મેળવી શકી. અંતે સત્તા હારી અને સત્યની જીત થઈ. રાજાની હાર અને મયણાની જીત! હજુ પણ રાજા મયણાને ડગાવવા શું કરશે? તેમાં પણ કોણ જીતશે? વાક્‌બાણોથી મયણાને ઘાયલ કરવા તત્પર રાજા? કે ધર્મ માટે સર્વસ્વનો ભોગ આપવાનું સત્વ ધરાવનાર મયણા? જાણવા મળીએ ફરી next episodeમાં…