File No 35 (3 pages) 17 June 2022

પ્રવચન – ૬

આ જગત સત્ય ઉપર ટકેલું છે, અસત્ય પર નહીં. અસત્ય તો એટલું નબળું છે, ખોખલું છે કે **બીજાને** તો સહારો નથી **આપી** શકતું પરંતુ, તેને પોતે પણ જો **ટકવું** હોય, જીત મેળવવી હોય તો સત્યનો support **લેવો પડે** છે. જ્યારે સત્ય independent છે. **સ્વયંનિર્ભર** છે. તેને પોતાનું અસ્તિત્વ ટકાવવા, **કોઈ સહારાની** જરૂર નથી. **સત્યના** પક્ષે **રહેનારે** હકીકત જ કહેવાની છે. આથી તેઓ હંમેશા **નિશ્ચિંત અને** જીતનારા હોય છે, જ્યારે અસત્યના પક્ષે રહેનારા, જીતવા માટે અસત્યનો સહારો લેનારા હંમેશા crippled **હોય છે. પોતાની** ખોટી વાતને **સાચી** પૂરવાર **કરવાની ચિંતામાં રહે છે.આવો ! આ વાતને આપણે મયણાસુંદરીના દૃષ્ટાંત દ્વારા સમજીએ !**

ગયા પ્રવચનમાં આપણે જોયું કે **રાજાએ** જીદ પકડી કે કોઈ પણ રીતે મયણા મારી વાત સ્વીકારે અને સાચી વાત **દફનાવી** દે, પરંતુ **ગમે** તેવી આસમાની સુલતાની થાય તો પણ **મયણા** સાચી વાત **છોડવા** તૈયાર **નથી.** એટલે જ કોઈ વિકલ્પ વિના **તે ઉંબરરાણાનો હાથ** પકડવા તૈયાર **થઈ,** પરંતુ જેવી તે નજીક આવી કે તરત જ શ્રીપાલ **ખચકાઈને** પાછળ ખસી ગયો અને **રાજાને** કહ્યું કે ‘‘મહારાજા! આ યોગ્ય નથી થઈ રહ્યું. કાગડાના કંઠે મોતીની માળા ન શોભે.’’ શ્રીપાલ **વિચારે છે** કે ક્યાં આ અપ્સરા જેવી રાજકન્યા અને ક્યાં હું! મારા ભોગસુખો માટે **હું તેનું** જીવન **કઈ** રીતે બરબાદ કરી શકું! શ્રીપાલ એટલો ખાનદાન,**અને** ઉદાર,છે કે આવી રાજકન્યાને પણ જતી કરવા તૈયાર છે. **આમ તો** કોઈ **તે ને** **સામાન્ય** કન્યા પણ આપવા તૈયાર નહોતું **એને બદલે** અત્યારે પુણ્યયોગે રાજકન્યા મળી રહી છે. જો હમણાં તે ના પાડે તો કદાચ આખી જીંદગી વાંઢા રહેવાનું પણ આવે. આવા સંયોગોમાં ના પડાય? તમને **શ્રીપાલ** મૂર્ખો લાગશે ને? **કહેશો શું ? કે** લક્ષ્મી ચાંદલો કરવા આવે ત્યારે મોઢું ધોવા જવાતું હશે ?

પરંતુ શ્રીપાલ સજ્જન છે, ઉત્તમ સ્વભાવવાળો છે. એટલે આનાકાની કરે છે. તે **ધારત તો** વિચારી શકત કે મેં ક્યાં રાજકન્યા **માંગી છે** ? રાજા હોંશથી આપે છે. અને **રાજકન્યા** પણ ખચકાટ વિના પરણવા તૈયાર છે તો હું શા માટે ના **પાડું ?** તમે કલ્પના પણ ન કરી હોય એવી offer કોઈ કરે ત્યારે તમે **પોતાની** લાયકાતનો વિચાર કરો કે એમ કહો કે સામેથી મળેલી અનુકૂળતાને જતી થોડી **કરાય ?**

શ્રીપાલ સાત્વિક છે એટલે ના પાડે છે, પરંતુ **મયણા પણ** **પગની પાનીથી વ્યક્તિને ઓળખી લે** એટલી વિચક્ષણ **છે .** શ્રીપાલના વ્યવહાર અને **ઉદ્‌ગારો પરથી** તે **વિચારે છે** કે આ કોઈક ઉત્તમ પુરૂષ લાગે છે. નહીંતર આવા સંયોગમાં સામાન્ય માણસ આવું ન બોલે. **ભલે** પિતાએ મને કોઢિયા સાથે પરણાવી, પરંતુ મારું પુણ્ય હજી તપે **છે.** મારો ધર્મ મારી પડખે છે. માટે આવો સજ્જન અને લાયક વ્યક્તિ મને મળ્યો. **તેથી એને** confidence આવ્યો કે આવા ઉત્તમ પુરૂષ સાથે હું **બહુ** સારી રીતે જીવી શકીશ. વિચાર કરો ! શ્રીપાલે આખી જીંદગી માટે મયણાનું દિલ **કેવું** જીતી લીધું **!**  તેપણ વગર ઓળખા**ણ - પિછાણે !**

તમારામાં કોઈનું દિલ જીતવાની આવડત છે? કે બધેથી જાકારો મેળવવાની કળા છે ? **તમે બીજાની લાગણી**, વિશ્વાસ જીતી શકો ? કે **ખોખલો** રૂઆબ કરીને સદ્‌ભાવ ગુમાવો ? તમે વર્ષો સુધી **જેની** સાથે રહો, **જેને સાયવવામાં બેવળા વળી જાઓ તેનું પણ** દિલ જીતી નથી શકતા. જ્યારે શ્રીપાલે તો **પહેલી** જ **વારમાં** મયણાનું દિલ જીતી લીધું. **સામે** **મયણાનું વર્તન** જોઈ **શ્રીપાલને થયું કે** પિતાની કષ્ટદાયક **આજ્ઞા ને સ્વીકારવામાં પણ** આ રાજકન્યાએ જરાપણ આનાકાની કરી નથી. આટલી વિનયી **છે** છતાં ધર્મ ખાતર પિતાની વાતને જરાપણ મચક **આપતી નથી.** એટલે આ સ્ત્રી અત્યંત **ધર્મશીલા** **છે .** દેવ-ગુરુ-ધર્મને વફાદાર છે. સાથે સંસ્કારી અને વિનયી છે. આમ, મયણાએ વગર બોલે વર્તનથી શ્રીપાલનું **દિલ** જીતી લીધું.

હવે, આ પ્રસંગમાં **વિચારીએ તો રાજા** નબળો છે, કારણ કે તેની bearing capacity ઓછી છે. **પોતાની** સામાન્ય setbackને **તો તે** accept નથી કરી શકતો. **પરંતુ અકળામણને** outlet **કરવાનો** એક scope **પણ** છોડતો નથી. જ્યારે મયણાની bearing capacity ઘણી જ વધારે છે. **મોટા** દુ:ખને પણ **તે** હસતે મોઢે પચાવી શકે છે. આથી **તે** બળવાન છે, વિજેતા છે. પણ **આવું ગણિત ન સમજી શકનાર** રાજા શ્રીપાલને કહે છે કે, ‘આમાં મારો વાંક નથી. આ મારી દિકરી, મારી મહેરબાનીથી સુખ-દુ:ખ છે એ વાત માનવા તૈયાર નથી. પોતાના ભાગ્યને જ **માને** છે. તો તેના ભાગ્યથી તમે આવ્યા છો. એમાં હું શું **કરું ?**

અહીં જોવાની ખૂબી એ છે કે રાજા **accept કરવા તૈયાર નથી** કે હું અનુચિત કરું છું, **મયણાનું** જીવન બરબાદ કરું છું. ઊલટું **તે** શ્રીપાલને કહે છે કે **તેના** ભાગ્યથી **તમે** આવ્યા છો. તેના ભાગ્ય પ્રમાણે આ **જ**  ઉચિત છે. **આનાથી prove એ થાય** છે કે અનુચિત કાર્ય પણ ઉચિતના ઓઠા હેઠળ જ કરવું પડે છે. સાચાનો support લઈને જ ખોટું ટકી શકે છે. **પ્રજાપાલ રાજાએ** પણ આ જ રસ્તો અપનાવવો પડ્યો. પરંતુ મયણા સચ્ચાઈનો રસ્તો છોડવાની નથી. વળી, અત્યારે જો મયણામાં સહિષ્ણુતા, ક્ષમા આદિ **ગુણો** ન હોત તો **તે** પિતાના મેણા-ટોણાં સહન ન કરી શકત. મયણાની **જગ્યાએ** તમે **હો** તો control રહે? બાપનું મોઢું પણ જોવા તૈયાર થાઓ ? કે મનમાં વેર લઈને જાઓ ? મયણાને ગુસ્સો નથી આવતો કે, એક તો પિતાજી મને કોઢિયા સાથે પરણાવે છે અને ઓછું હોય **તો** હવે **taunt પણ** મારે છે **!** ઊલટું, તેના મુખની રેખા પણ બદલાતી નથી. **તે** માને છે કે **મારા** કર્મ **ને કારણે જ પિતાએ** મારી સાથે આવું વર્તન **કયુઁ** મયણા જે **સત્ય માને છે,તેની તેના વિચાર, વાણી , વર્તનમાં છાંટ દેખાય છે.**

આમ આ જંગમાં મયણા છેલ્લે સુધી **પિતા** સામે ટકી **રહી. પોતાની** વાતથી ખસી **નહીં**, પરંતુ આચરીને **બતાડ્યું**. **પિતાના મેણાં - ટોણાંની** જાણે કોઈ અસર જ ન હોય **તે રીતે તેણે** શ્રીપાલનો હાથ પકડી લીધો. પિતાના હાવભાવ જોઈને **તે** સમજી ગઈ કે હવે **જો** વધારે વાર **અહીં** રહીશ તો પિતાનો ગુસ્સો હજી વધશે એટલે વિદાય લેવા પિતા **પાસે આવે છે , વિનયથી** પગે લાગી, તેમની ચરણરજ માથે ચઢાવે છે. આવા સંયોગોમાં પણ મયણા પિતાને **પગે લાગીને** દિકરી તરીકેનું યોગ્ય વર્તન કરે છે, જ્યારે **રાજા** દિકરીને આશીર્વાદ **આપવા** આદિ રૂપ ઉચિત વર્તન પણ **નથી** કરી **શકતો. તે કષાયોથી એટલો હારેલો છે કે દિકરી પ્રત્યે પ્રાથમિક ઉચિત વર્તન પણ તે નથી કરી શકતો. તેના જ્યારે** મયણાએ પોતાના કષાયોને **એટલા** જીત્યા છે કે ઉચિત વર્તનમાં **કષાયો તેને** અવરોધ નથી કરી શકતા. આ ઉત્તમ વ્યવહારથી કોઈ પણ સમજી શકે કે માત્રને માત્ર ધર્મ ખાતર આ કન્યા પિતા સામે પડી **હતી** બાકી પિતા સાથે તેને અંગત રાગ-દ્વેષ, અણબનાવ **નહોતો** .

**એક ધર્મરક્ષકમાં** દેવ-ગુરુ-ધર્મ પ્રત્યેની વફાદારી, સમર્પણ તો જોઈશે જ, **સાથે ગંભીરતા**, શાંતતા, **ઉદારતા** પણ **જોઈશે.પહેરેલે કપડે એક અપરિચિત વિદેશી કોઢિયા સાથે જવું તે નાનું સાહસ નથી.** દેવ-ગુરુ-ધર્મના બળે મયણાએ જે **હિંંમત દાખવી છે** તે ખરેખર દાદ માંગે તેવી છે. રાજાએ તો **તેને** હરાવવા બધી **મહેનત** કરી, પરંતુ અંતે તે હાર્યો અને મયણા જીતી. આત્મબળ **હોવાના કારણે** ભાવિની ચિંતા, તેની સત્ય પ્રત્યેની વફાદારી પર કુહાડાનો ઘા ન કરી શકી. **રક્ષક કાયમ** ધર્મના બળે, આત્મબળે **જીવનારા** હોય **છે**. નહીં કે ભૌતિક વસ્તુ, સંયોગ કે વ્યક્તિના બળે! જ્યારે હારનારા અંદરથી ખોખલા હોય **છે**.તેમની ઉભી કરેલી બાહ્ય દુનિયામાં જરાક આમ તેમ થાય તો **તેઓ** તરત નરમ ઘેંસ જેવા થઈ **જતાં હોય છે, કારણકે** તેઓ આત્મબળથી જીવતા નથી,**આ પ્રસંગમાં** મયણા એક-એક પરીક્ષામાં જીતતી ગઈ. **કારણકે** **આત્મબળથી જીવવાની કળા તેનામાં જોરદાર હતી .** પાછળથી પુણ્યના કારણે તેના સંયોગો ફરશે, અનુકૂળતા તેના ચરણોમાં આળોટશે, પરંતુ અત્યારે તેને કોઈએ એવી ગેરંટી નથી આપી કે તારું ભવિષ્ય સારું **છે.** **તેમજ ભૌતિક દ્રષ્ટિએ** ભવિષ્યનો વિચાર કરીને તેણે **એક પણ પગલું** ભર્યું નથી. **માત્ર** દેવ-ગુરુ-ધર્મ પરની અતૂટ શ્રદ્ધાના કારણે તેના બધા વિઘ્નો ટળશે. આજે મોટા ભાગના જીવોમાં શ્રદ્ધા, સમર્પણ **નો** દુકાળ છે. મયણા આ **ગુણોની** અપેક્ષાએ શ્રીમંત હતી, જ્યારે આપણે ગરીબ છીએ. માટે આપણે ક્યારેય જીતી શકતા નથી કે રક્ષક પણ બની શકતા નથી. **મયણા** એક મહાસત્વશાળી ર્ધમરક્ષક છે. **આથી** જિનવચનની રક્ષા દ્વારા એક મહાન સુકૃત કર્યાનાં સંતોષ, ગૌરવ સાથે તે રાજમહેલની બહાર નીકળી શકી.

**અહાં** સંતોષ તો **મયણા અને પ્રજાપાલરાજા** બંનેને થયો છે. જીવનમાં સર્વસ્વના ભોગે પણ જિનવચનની રક્ષા કર્યાનો સંતોષ મયણાને છે, જ્યારે ગમે તેમ કરીને પણ સાચી વાત દબાવી પોતાની વાત સિદ્ધ કર્યાંનો સંતોષ રાજાને થયો છે. પણ બંનેના સંતોષમાં ઘણો ફેર છે. પોતાના કષાયોને જીતીને યોગ્ય વર્તનથી મેળવેલો સંતોષ મયણાનો છે, જ્યારે પોતાના કષાયોથી હારી અયોગ્ય વર્તનથી મેળવેલો સંતોષ રાજાનો છે. તેથી મયણાનો સંતોષ આગળ જતા પરમ સંતોષનું કારણ બનશે, જ્યારે રાજાનો સંતોષ થોડા જ સમયમાં **મહાઅફસોસનું** કારણ બનશે. આ જ તો છે હાર-જીતના માર્ગનું રહસ્ય! ચાલો **હાર - જીતના concept ને હજી વધારે** જાણવા, સમજવા મળીએ next episodeમાં…