File No 36 (2 and half pages) 25 June 2022

પ્રવચન – ૭

જેમ યુદ્ધના અવસરે સૈનિકો એમ નથી વિચારતા કે સામે કોણ છે. તેની સત્તા, powers કેટલા છે, હું ઘાયલ થઈશ કે મરી જઈશ તો? માત્ર દેશરક્ષાની ભાવનાથી પોતાની બધી શક્તિ કામે લગાડી **તે** પ્રયત્ન કરે છે. તેમ મયણાએ પણ કોઈ વિકલ્પ કર્યા વિના એક સત્તાધીશને પડકાર્યો. તેના ફળ **સ્વરુપે** ભાવિ જોખમ પણ ઉભા થયા. છતાં તે સ્વસ્થતાથી હરેક પરિસ્થિતિને સ્વીકારી શકી. કારણ કે તે જીતના માર્ગે છે. કોઈ વ્યક્તિ, સંયોગો તેની સ્વસ્થતા છીનવી શકે તેમ નથી, તેને અસ્વસ્થ કરી શકે તેમ નથી. જ્યારે પ્રજાપાલ રાજા હારના માર્ગે છે, Vulnerable છે, નબળો છે. એટલે જ નિમિત્તને પામીને તે આકુળ-વ્યાકુળ થયો, અસ્વસ્થ થયો. એટલું જ નહીં ઉચિત વર્તન પણ ચૂકી ગયો.

રાજા રીઝે તો શું થાય અને ખીજે તો શું થાય એ દાખલો બેસાડવા તેણે મયણાને કોઢિયા સાથે **પરણાવી .** પહેરેલે કપડે રવાના કરી અને સુરસુંદરીને મનગમતા રાજકુંવર સાથે ધામધૂમથી પરણાવી. તેમ જ અઢળક દાયજો પણ આપ્યો. નબળી વ્યક્તિનો સ્વાર્થ ઘવાય એટલી વાર **છે,** તે ક્યારે કઈ બાજુ ઢળી જાય તે કંઈ કહેવાય નહીં. રાગને દ્વેષમાં અને વ્હાલને અણગમામાં પલટાતા વાર ન લાગે. રાજા માનહાનિ થતા તટસ્થતા ચૂક્યો. **આવેશમાં તેણે** પગલું **પણ** લીધું **- તેનાથી** આમ જનતાને **એ વાત બેસી ગઈ** કે રાજાની મહેરબાની અને નારાજગીથી જ લોકો સુખી કે દુ:ખી થાય છે. પરંતુ આ બહુ narrow vision છે, અત્યાર સુધી મયણા મક્કમ રહીને બધી પરીક્ષામાંથી હેમખેમ પસાર થઈ. આમ, અંદરથી તો તે જીતેલી જ હતી, પણ બાહ્ય દૃષ્ટિએ પણ તે જીતી રહી છે. આ બાહ્ય જીત સમજવા પણ તમારી પાસે સાચી vision જોઈશે. રાજાએ ભલે તેને કોઢિયા સાથે પરણાવી, પરંતુ કુદરત પણ જાણે આવા ધર્મરક્ષકને અનુકૂળ થવામાં પોતાનું સદ્‌ભાગ્ય ન માનતી હોય તેમ કોઢિયાના વેશમાં તેને એક ઉત્તમ પુરુષની ભેટ આપી. સાથે પરણવા માટે ઉત્તમ લગ્નવેળા પણ આપી. પિતાએ તો તેની ખાના-ખરાબી કરવામાં કંઈ બાકી નહોતું રાખ્યું, પરંતુ ભાગ્યે યારી આપીને તેની વાતને જ સિદ્ધ કરી દીધી. એટલે બાહ્ય દૃષ્ટિએ પણ જીત તો મયણાની જ **થઈ .**

આ બાજુ મયણા પિતાને પગે લાગી મહેલમાંથી બહાર નીકળી. કોઢિયાઓએ **શણગારેલ**  ખચ્ચર ઉપર બેસી તે શ્રીપાલ સાથે રાજમાર્ગ પરથી પસાર થઈ રહી છે. ત્યારે કોઈક તેની માતાની, કોઈક તેના કલાચાર્યની તો કોઈક તેની જ નિંદા કરે છે. પોતાની નિંદાની તેને કોઈ અસર નથી, કારણ કે તેને પૂરો વિશ્વાસ છે કે મેં કંઈ ખોટું કર્યું નથી. પરંતુ લોકો જૈન ધર્મની હાંસી ઉડાડે છે કે આ ધર્મ કેવો **છે કે** ઉપકારીઓનો પણ વિનય નથી શીખવતો. તેના principles કેવા, જે આ રીતે કોઈની પણ સાથે વિરોધ જન્માવે. **આવી** ધર્મ નિંદાથી તે ખૂબ જ વ્યથિત છે. પોતાના નિમિત્તે લોકો જૈન ધર્મની નિંદા કરે છે તે એનાથી સહન નથી થતું. વિચાર કરો! અત્યારે પણ તેને પોતાની નહીં પણ ધર્મની, શાસનની કેટલી ચિંતા છે! એક રીતે જોવા જાઓ તો અત્યારે આફતમાં દેવ-ગુરુ-ધર્મ નહીં પણ પોતે છે. સામાન્ય રીતે આવે વખતે પોતાની ચિંતા પહેલા થાય. પણ આ તો મયણા છે! તેના રગેરગમાં ધર્મ, જિનવચન એવા વસ્યા છે કે **આવા** કપરા સંયોગોમાં પણ **તેને** પહેલા દેવ-ગુરુ-ધર્મની ચિંતા થાય છે, પરંતુ અત્યારે અવસર ન હોવાથી તે મૌન રહે છે.

જેવા તેઓ ધર્મશાળામાં પહોંચ્યા કે કોઢિયાઓએ ખૂબ ઠાઠમાઠથી બંનેના લગ્ન કરાવ્યા. પોતાના નાયકને આવી રાજકન્યા મળી હોવાનો સૌને આનંદ છે, પરંતુ શ્રીપાલ ઉદાસ છે. તેના મોઢા ઉપર કોઈ ઉલ્લાસ નથી. પોતાના કારણે એક રાજકન્યાનું જીવન બરબાદ **થશે** એનો તેને અફસોસ છે. એટલે રાત્રે એકાંત મળતા તેણે મયણાને, યોગ્ય રાજકુમાર સાથે પરણવાની વાત કરી.

તમારી **દૃષ્ટિએ** મયણા માટે આ golden opportunity છે ને? જો મયણા નબળી હોત તો **તે** વિચારત કે **અત્યાર સુધી** હું બધા સંયોગોમાં સત્યને વળગી રહી છું. જિનવચનની રક્ષા પણ મેં કરી **છે .** હવે સામે ચાલીને પતિ આવી offer કરે છે અને હજી મારું શીલ પણ અખંડ છે તો offerને સ્વીકારવામાં વાંધો શું છે? ભાગ્યથી જ પહેલા દુ:ખી થઈ હતી અને પાછી ભાગ્યથી જ સુખી થઈશ. મારા સિદ્ધાંતને પણ ક્યાંય ધક્કો નહીં લાગે. નબળી વ્યક્તિ vulnerable હોવાથી **તેની** વાતો, વર્તન ફેરફુદરડીની જેમ ફર્યાં કરે . જ્યારે બળવાન વ્યક્તિએ તો જે સ્વીકાર્યું તે સ્વીકાર્યું! પછી સંયોગ બદલાય, વ્યક્તિ બદલાય, ગમે તે થાય પણ તે પોતે ક્યારેય ફરે નહીં. એટલે જ તેની વાત બધે acceptable હોય છે અને બીજાનો વિશ્વાસ **મેળવી** તે બધે જીતે પણ છે.

મયાણા real winner હોવાથી તેને એક પણ નબળો વિચાર નથી આવ્યો. પિતા સાથેના અણબનાવ વખતે તેની આંખમાંથી એક પણ આંસુંનુ ટીપું નહોતું પડ્યું, પરંતુ શ્રીપાલની વાત સાંભળીને તે ચોધાર આંસુએ રડી પડી. તેણે શ્રીપાલને કહ્યું કે, ‘પિતાની આજ્ઞાથી હું આપને વરી છું! હવે એક જ ભવમાં હું બે ભવ નહીં કરું ! માટે **આપ** આવી વાત **ફરી**  ક્યારેય નહીં કરતા.’ મયણાને એ પણ ખબર છે કે શ્રીપાલના સહવાસથી પોતાને કોઢ થવાની પૂરેપૂરી શક્યતા છે. એટલે જો તે શ્રીપાલની offer સ્વીકારે તો મનગમતું પાત્ર પણ મળે અને પોતાનો નિરોગી રૂપસંપન્ન દેહ પણ ટકી રહે. પરંતુ તેને નિરોગી દેહ કરતા શીલસંપન્ન દેહનું મહત્વ કઈ ગણું વધારે છે.

આપણને ખ્યાલ છે કે **પ્રજાપાલ** રાજાએ બંન્ને દિકરીઓને પરીક્ષારૂપે ઘણા પ્રશ્નો કર્યાં હતા. તેમાં એક પ્રશ્ન એ પણ હતો કે પુણ્યથી શું મળે **. જવાબમાં** બંન્નેએ પાંચ વસ્તુ કહી. **તેમાંથી મયણાએ એક વસ્તુ તરીકે** શીલસંપન્ન દેહ કહ્યો. સામે સુરસુંદરીએ નિરોગી દેહ કહ્યો. બંન્ને જવાબ સાચા હોવા છતાં તેમાં south pole-north pole જેટલો gap છે. મયણા સમ્યગ્‌દૃષ્ટિ છે, તેથી તે proper evaluate કરી શકે છે કે દેહ નિરોગી નહીં હોય તો શારીરિક પીડા **આવશે, પરંતુ** જેનો દેહ શીલસંપન્ન નથી તેની તો આ ભવમાં પણ લોકો નિંદા કરશે અને પરલોકમાં પણ **તે** દુર્ગતિ આદિમાં અનેક દુ:ખો પામશે. **તેમજ** શીલ વગર વ્યક્તિની inner personality પણ ઘણી weak રહેવાની. માટે મયણાને શીલસંપન્ન દેહ પસંદ છે. જ્યારે સુરસુંદરી મિથ્યાદૃષ્ટિ છે, તેને ભૌતિક જડ વસ્તુઓમાં જીવનનો ખરો આસ્વાદ લાગે છે. આથી તેને નિરોગી અને રૂપસંપન્ન દેહ ગમે છે. મિથ્યાદૃષ્ટિ જીવ જડ વસ્તુઓને જીવનનો આધાર, સુખનું સાધન માને છે. જ્યારે સમ્યગ્‌દૃષ્ટિ **માટે** દેવ-ગુરુ-ધર્મ, આત્માના ગુણો, ભાવો જ સર્વસ્વ છે. સુખનું કારણ છે. તેના બળે તેઓ જીવતા હોય છે. માટે જ સાત્વિક અને વિજેતા હોય છે. તમે powerful છો કે નબળા છો, જીતના રસ્તે છો કે હારના રસ્તે છો તેને judge કરવા **આ પણ** એક criteria છે કે તમને શું ગમે છે, તમને શેનું valuation વધારે છે. અવસરે તમારું મન કઈ બાજુ ઢળે છે. મયણાને નિરોગી દેહ કરતા શીલસંપન્ન દેહનું મહત્વ વધારે હતું. તેમ જ જે ગમતું હતું તેને જ અવસરે પસંદ કરવાની તૈયારી પણ હતી અને એટલે જ એક ક્ષણનો પણ **વિચાર** કર્યાં **વિના તેણે** શ્રીપાલની offerને ઠુકરાવી દીધી. વળી, તેને ભોગોની અપેક્ષા પણ છે, પરંતુ શીલના ભોગે તેને કંઈ મંજૂર નથી. તે જેને સત્ય અને સાર માને છે તેને જ દૃઢતાથી વળગી રહી છે. અવસરે આચરણ કરવામાં પણ પાછી નથી પડી.

મયણાનો જવાબ સાંભળીને શ્રીપાલને ખાત્રી થઈ ગઈ કે આ રાજકન્યા ધર્મને તો વફાદાર છે જ, સાથે સાથે મહાસદાચારી અને શીલસંપન્ન પણ છે. હવે તેને મયણા પ્રત્યે એટલો સદ્‌ભાવ, બહુમાન છે કે તેણે કરેલી ધર્મની વાતો તેને શીરાની જેમ ગળે ઉતરી ગઈ. શું મયણાની સ્વસ્થતા અને શાંતતા! આવા crisisમાં પણ તે શ્રીપાલને ધર્મ પમાડવાનું કામ કરે છે. આ પણ તેની એક જીત જ છે.

બળવાન વ્યક્તિ ગમે તેવા **દુ:ખોને પ**ણ પચાવી શકે છે. અવસરે જે ઉચિત હોય તે કરી **પણ** શકે છે. જ્યારે નબળી વ્યક્તિ નાના-નાના દુ:ખોમાં પણ સીયાવીયા થઈ જાય. હાયવોય કરે, balance of mind પણ ન રાખી શકે. એટલે જ they are always looser. મયણા બળવાન હોવાથી ક્રમશ: તેની જીત ચાલુ છે. પિતા સાથેના સંઘર્ષમાં તો તે જીતી, પરંતુ ત્યાર પછી પણ ક્રમશ: તે જીતશે. જેના પરિચયમાં આવશે એને ધર્મ પમાડશે. અરે! વિરોધી પિતાને પણ અંતે ધર્મ પમાડશે. જીતવાની કળામાં **આ** રાજકન્યા એકદમ expert છે. **ચાલો,** હજુ મયણા આગળ કઈ રીતે જીતશે તે જાણવા મળીએ next episodeમાં…