File No 37 (2 and half pages) 2 July 2022

પ્રવચન – ૮

આ વિશ્વમાં સત્ય એટલું નક્કર છે કે તેને ક્યારેય કોઈનો ડર નથી હોતો. જેમ સુવર્ણ કયારેય તપવાથી ડરતું નથી. ઊલટું તપીને, કસોટીમાંથી પાર **ઉતરી** તેજસ્વી થઈ બહાર આવે છે. તેમ સત્ય પણ કસોટીમાંથી પસાર થઈ વધારે દૃઢતાથી સિદ્ધિને પામે છે. ખોટા ઓઠા તેને ક્યારેય ઘાયલ કરી શકતા નથી. મયણાના અંત:કરણમાં પણ સચ્ચાઈનું ઝરણું વહી રહ્યું છે. એટલે જ કટોકટીમાં તો તે સત્યથી ડગી નહીં, પરંતુ પાછળથી બીજા સાથે પરણવાની **પતિએ કરેલી** offerને પણ તેણે ઠુકરાવી અને સત્યને વળગી રહી. લગ્નની રાત્રિએ પણ તે **પતિ** સાથે તેમના રોગ નિવારણ માટે કે ભાવી planningની વાત નથી કરતી, **ઉલ્ટું** ધર્મચર્ચામાં રાત્રિ પસાર કરે છે. સવારે બન્ને જણ જિનમંદિરે દર્શન કરવા જાય છે. સ્વાભાવિક છે કે જેણે ભગવાનના વચન માટે આટલું સાહસ કર્યું હોય તે ભગવાનની ભક્તિમાં કચાશ ન જ રાખે. આથી અત્યંત ભાવવિભોર થઈ તન્મય થઈ તે પરમાત્માની ભક્તિ કરે છે.

મયણાની ભક્તિ, સત્વ, મનોબળ જોઈ અધિષ્ઠાયક દેવ ખુશ થયો. ભાવિ સંકટ નિવારણના સૂચકરૂપે તેણે પ્રતિમા પર રહેલ હાર અને શ્રીફળ ઉછાળ્યા. મયણાના ઈશારાથી શ્રીપાલે તે ઝીલી પણ લીધા. સાચું કહો! તમારી સાથે આવું થાય તો પહેલા જ **દેવતાનું** ગળું પકડોને? **મારા** દુ:ખ દૂર કરો! મને સહાય કરો! એમ કહી તરત હતાશ અને દીન બની જાઓને?! આ દીનતા, માંગણવૃત્તિ inner weaknessને સૂચવે છે. **નબળો**  **માણસ** હંમેશા **માયકાંગલો** હોય છે. તેથી સતત બીજા મને સહાય કરે, તેમની પાસેથી મને કંઈક મળે એવી અપેક્ષા અને માંગણ વૃત્તિવાળો જ હોય **છે** . જ્યારે બળવાન તો ગમે તેવા સંયોગોમાં પણ સ્વમાન, ગૌરવ અને સત્વ સાથે **જીવનારો** હોય. મયણા પણ સાત્વિક હોવાથી **અધિષ્ઠાયક**  દેવને એમ નથી કહેતી કે આપ મારી તકલીફ જુઓ છો છતાં **કંઈ** કરતા નથી. **આ રીતે** પ્રસન્ન થઈ ખાલી શ્રીફળમાળા આપવાથી શું વળવાનું? **ખરેખર** વિજયી બનનારની પ્રકૃતિ કેવી હોય તે પણ સમજવા જેવું છે.

ભક્તિ પૂરી થતા બન્ને બાજુના ઉપાશ્રયમાં બીરાજમાન મુનિચંદ્રસૂરી મ.સા.ને વંદન કરવા ગયા. Protocol પ્રમાણે મયણાની સાથે entourage કે security ન દેખાતા આચાર્ય ભગવંતે સહજતાથી મયણાને એકલા આવવાનું કારણ પૂછ્યું. સાથે **રહેલ** પુરુષરત્નની ઓળખ પણ પૂછી. જિનવચન ખાતર બધું છોડીને નીકળ્યા બાદ મયણાને પહેલવહેલા પોતાના સ્વજરૂપ ગુરુ મળ્યા એટલે તે રડી પડી, અને બનેલી ઘટના આચાર્ય ભગવંતને **જણાવી .** છેલ્લે, પોતાના નિમિત્તે થયેલ જૈનધર્મની નિંદાને અટકાવવા આચાર્ય ભગવંત પાસે તે ઉપાયની માંગણી પણ કરે છે. તેને એવી અપેક્ષા નથી કે આવા જ્ઞાનીનો લાભ લઈ હું મારા દુ:ખો, વિઘ્નો દૂર કરું, પરંતુ એ જ ઈચ્છા છે કે શ્રીપાલનો રોગ જાય તો ધર્મની અવહેલના અટકે.

મયણાનો આશય શુદ્ધ અને **જિનાજ્ઞાઅનુસારી** હતો આથી આચાર્યએ કહ્યું કે ઉત્સર્ગથી અમારો આચાર નથી કે અમે સાંસારિક બાબતમાં આ રીતે ઉપાય બતાવીએ, પરંતુ ભાવિ ધર્મ પ્રભાવવાનું કારણ હોવાથી હું ઉપાય દર્શાવું છું. એમ કહી આચાર્યએ પૂર્વમાંથી ઉદ્‌ધૃત કરીને સિદ્ધચક્ર યંત્ર દ્વારા નવપદની આરાધના બતાવી. વળી, general સંયોગોમાં forecasting કરવાનો સાધુનો આચાર **પણ** નથી છતાં મયણાની સમાધિ અને દૃઢતા માટે તથા ભાવિ શાસનના લાભને જોઈને આચાર્ય ભગવંતે સામે ચાલીને કહ્યું કે, ‘હે રાજકન્યા! તું ચિંતા ન કર! આ પુરુષરત્ન ચિંથરે બાંધેલ રત્ન જેવું છે. તે ભવિષ્યમાં રાજરાજેશ્વર થશે, અને ઘણી શાસન પ્રભાવના કરશે. **મયણા એટલી સાત્વિક છે કે જો** આચાર્યશ્રીએ ભાવિના સંકેત રૂપ **આ** વાત **ન કરી,હોત અને** આખી જીંદગી તેને રોગગ્રસ્ત પુરૂષ સાથે રહેવાનું આવત તો પણ તે પ્રસન્નતાથી ધર્મમય જીવન જીવી **શકત . સાત્વિક** વ્યક્તિ હંમેશા પોતાના બળ ઉપર જીવનારા તેમ જ ઓશિયાળાપણાથી દૂર રહેનારા **હોય છે,`**  અને એટલે જ બધે **જીતનારા**, **અને** બધા પર સરસાઈ **મેળવનારા** **હોય છે .** જ્યારે નબળા લોકો પુણ્ય, સંયોગો, વ્યક્તિ**,** ભૌતિક સાધન-સામગ્રીને આધીન થઈ જીવનારા હોય **છે . હકીકતમાં તો** આમાંની એક પણ વસ્તુ તેમની પોતાની નથી, **બધી** પરાઈ છે. તેના પર એમનો અંશમાત્ર પણ control નથી. અને એટલે જ તેમાં જરાક આઘું-પાછું થાય તો તેઓ depressive થઈ જાય **છે અને** તેમાંથી બહાર નીકળવા solution પણ વિચારી **શકતા નથી** . મયણા સક્ષમ હોવાથી અત્યંત સ્વસ્થતાથી તેણે આચાર્ય ભગવંતે બતાવેલ નવપદની વિધિ બહુમાનપૂર્વક ધારી લીધી. ત્યાર બાદ **ત્યાંના** ધનાઢ્ય શ્રાવકોની વિનંતી સ્વીકારીને તેઓના ઘરે બન્ને **સાધર્મિક** તરીકે રહે છે. એમાં પણ મયણાનો આશય એ જ હતો કે આવા ઉત્તમ સાધર્મિકોની વચ્ચે, **જૈનધર્મના** આચાર સમજવા, ધર્મનો બોધ કરવા શ્રીપાલને સારું વાતાવરણ મળશે એટલે શ્રાવકોની વિનંતી સ્વીકારી બંન્ને ત્યાં **રહે** છે. ત્રિકાળ **જિનપૂજા,** આવશ્યક ક્રિયા તથા ધર્મ ચર્ચામાં દિવસો પસાર કરે છે.

એક બાજુ શ્રીપાલની લાયકાત અને બીજી બાજુ જિનવચનના બોધવાળી મયણા! પછી તો શું બાકી રહે? એક મહિનામાં તો મયણાએ શ્રીપાલને નવપદની ભાવથી ઓળખ **કરાવી,** **સમ્યક્‌ત્વ પમાડી** **દીધુ .** આ કંઈ તેની સામાન્ય જીત નથી. આખી જીંદગીની **મયણાની** મોટામાં મોટી મૂડી આ જ છે કે શ્રીપાલને ધર્માત્મા બનાવીને તેણે પોતાનો ધર્મમાર્ગ નિર્વિઘ્ન કરી દીધો. તમે તમારી ભાવિ સાધના, વિકાસના માર્ગને નિર્વિઘ્ન કરો એના જેવી મોટી સિદ્ધિ બીજી કોઈ નથી.

મયણાએ શ્રીપાલને ધર્મના રંગે એવો રંગી દીધો કે હવે તે પોતે જ હૃદયના ઉમળકાથી ધર્મ કરશે. આટલા અલ્પ સમયમાં એક અજાણ્યા પુરુષના જીવનમાં આટલું મોટું પરિવર્તન લાવવું એ કંઈ નાનું સૂનું કામ નથી. બંન્ને સુંદર આરાધના કરે છે. એમાં આસો માસની ઓળી આવી ત્યારે આચાર્ય ભગવંતના કહ્યા મુજબ બન્નેએ અત્યંત ભાવપૂર્વક અને વિધિ સહિત નવપદની આરાધના કરી. સિદ્ધચક્ર યંત્રનું ન્હવણ જળ શરીર પર છાંટતા પહેલે જ દિવસે શ્રીપાલનો દાહ શમ્યો. બીજે દિવસે પસ ગયું. એમ કરતા કરતા નવ દિવસમાં તો તેનો રોગ સંપૂર્ણ ચાલ્યો ગયો અને કંચનવર્ણી કાયા થઈ ગઈ. શ્રીપાલની જેમ ૭૦૦ કોઢિયાઓને પણ મયણાએ નવપદની સમજણ આપી. ભક્તિમાં જોડ્યા અને ન્હવણ જળના પ્રભાવે તેઓનો પણ કોઢ ગયો. આવા વિકટ સંયોગોમાં પણ તેની હિંમત અને સત્વ કેટલું! બધાને ધર્મ પમાડ્યો, જૈન ધર્મના અનહદ રાગી બનાવ્યા. જીવનમાં કંઈક અપૂર્વ **મેળવ્યાની** તેઓને અનુભૂતિ કરાવી.

મયણાની જીતના પાયામાં ઘણા ગુણો છે. **તેમાંથી તેની ગંભીરતા અને** ધીરજ **અત્યંત** અનુમોદનીય છે. આખી જીંદગીમાં તે એક વાર પણ શ્રીપાલને એમ નહીં કહે કે, ‘‘હું હતી તો તમને નવપદ મળ્યા અને તમારો રોગ દૂર થયો. આ સાતસોને પણ મેં રોગ મુક્ત કર્યાં. જુઓ, મારી આરાધનામાં કેટલી તાકાત છે!’’ હકીકતમાં તમે **બધે**  હારો છો કેમ તે મયણા સાથે તુલના કરી **વિચારવા જેવુ છે** . તમે હો તો સામેવાળાને રોજ એવું સંભળાવો કે તેને **અફસોસ** થાય કે મેં ક્યાં આનો support લીધો! સારું કર્યા પછી તમે એવું વર્તન કરો કે સારા પર પાણી ફરી જાય. આવા વર્તન, તુચ્છ અને poor personalityના symptoms છે. તમારા વર્તન અને ભાવોમાં centre point ‘હું અને મારું’ તથા ભેદભાવ અને સ્વાર્થ હોય છે. એટલે જ મોટાભાગે **બધે** તમારી setback થાય છે.

અહીં મયણાએ શ્રીપાલને તો નથી સંભળાવ્યું પણ પિતા, તે જ નગરમાં હોવા છતાં તેમને પણ કહેવા નથી ગઈ કે, ‘‘પિતાજી! સત્તાના બળે આપે ભલે મને કોઢિયો પરણાવ્યો, પરંતુ જુઓ **મેં** તેને કેવો નિરોગી અને કંચનવર્ણી કાયાવાળો કરી દીધો! આપે ભલે ભાગ્યવાદ ઠુકરાવ્યો, પરંતુ જુઓ! મારા ભાગ્યે મને કેવો વર આપ્યો! હવે તો માનો કે સત્તા નહીં, પરંતુ ભાગ્યથી બધા સુખી કે દુ:ખી છે. જાહેરમાં કોઈએ તમારું insult કર્યું હોય, મેણાટોણાં માર્યા હોય અને પછી તમારું સારું થાય તો તમે ચૂપ રહી શકો?

શાસ્ત્રમાં કહ્યું છે કે આરાધક કરતા પ્રભાવકને હજારગણું ફળ મળે અને પ્રભાવક કરતા રક્ષકને હજારગણું ફળ મળે. કેમકે પ્રભાવકમાં આરાધક કરતા **કઈ** ગણા ગુણો હોય છે અને રક્ષકમાં પ્રભાવક કરતા **કઈ ગણા** ગુણો હોય છે. મયણા પ્રભાવક **શ્રાવિકાની સાથે - સાથે** જબરદસ્ત ધર્મરક્ષક **હોવાથી** સામાન્ય આરાધક કરતા તેનામાં **કઈ** ગણી વિશેષ ગુણવત્તા અને શક્તિ રહેવાની. આ વિશેષતાના કારણે જ તે શ્રીપાલને અને ૭૦૦ કોઢિયાને ધર્મ પમાડી શકી છે.

આગળ આગળ મયણા કઈ રીતે પોતાના રક્ષકભાવને હજુ વધારે દૃઢ કરશે, જિનશાસનની પ્રભાવના અને રક્ષા કરશે, તે જાણવા મળીએ next episodeમાં… પ્રણામ…