File No 38 (3 pages) 3 July 2022

પ્રવચન – ૯

અમુક **વ્યક્તિઓ**  દુ:ખ કે **crisis** આવે ત્યારે **સમજે** કે **અત્ચારે શોક** કરવાથી શું થશે ? **ઉલ્ટુ**  સમય બગડશે , **શક્તિઓ ઘટશે** તેથી તેઓ મન સ્વસ્થ રાખી યોગ્ય વર્તન કરવા **પ્રયત્ન કરે** છે દુ:ખ પચાવવું હજીય **સહેલુ** છે . પરંતુ જ્યારે જીવનમાં બધી **રીતની facility હોય, અનુકૂળ** **સંયોગો** સર્જાય ત્યારે પણ સુખને પચાવી સ્વસ્થતાથી ઉચિત વર્તન કરનારા કેટલા મળે ? **બહુ** જ ઓછા **!** **દુ:ખ** પચાવી લેનાર **પણ,** **જ્યારે ચારેબાજુ** સુખની છોળો ઊડતી હોય ત્યારે **અહંકારી** અને **સ્વચ્છંદી**  બની **જાય,** કોઈને પણ **ઉતારી પાડે,** ગમે તેનું **devaluation કરે .**

**‘** I’m **something’** **ની feeling માં** જ **રમતા** હોય અને તેથી **તેઓ** સુખને **પચાવી યોગ્ય વર્તન કરી શકતા નથી કારણ તેઓ નબળા છે , તેમનું સુખ તેમને લાભદાઈ ન થતા નુકશાનકારી બને છે . અને બીજાને પણ ત્રાસનું કારણ બને છે . જ્યારે જે અંદરથી સક્ષમ છે એ જ સુખને પચાવી શકે છે અને ઉતમ વર્તન પણ કરી શકે છે .** **આમ દુ:ખ** કરતાં સુખને પચાવવા **strength** વધારે જોઈએ છે .

મયણામાં **સુખ અને દુ:ખ આ બન્નેને પચાવવાની** strength છે. પિતાએ કોઢિયા સાથે પરણાવી ત્યારે તે, દુ:ખને પણ પચાવી શકી અને જ્યારે એ જ કોઢિયો રૂપરૂપના અંબાર જેવો રાજકુંવર થયો ત્યારે તેને જરા પણ અહંકાર **તો નથી થયો,** પરંતુ **પિતા** તે જ નગરમાં હોવા છતાં **તેમને દેખાડી દેવાની કે** કહેવા જવાની ઈચ્છા **પણ** નથી થઈ. આ છે તેની સુખ પચાવવાની શક્તિ! Inner strength! તેના કારણે જ તે અવસરે પિતા પ્રત્યે ઉચિત વર્તન **કરી,** તેમનું દિલ જીતી શાસન પ્રભાવના, **સિદ્ધાંતની** રક્ષા કરી શકી અને બધે success મેળવી શકી. ચાલો, આ Inner strength હજુ વધારે કઈ રીતે જીત **અપાવી શકે** તે સમજવા **દૃષ્ટિ કરીએ** **મયણાસુંદરીના આગળના** **જીવન પ્રસંગો તરફ .**

મયણા અને શ્રીપાલ રોજ ભાવથી નવપદની આરાધના કરે છે. એક દિવસ જિનપૂજા કરીને બન્ને પાછા **આવી રહ્યા** હતા ત્યારે રસ્તામાં **શ્રીપાલને,** વર્ષોથી વિખૂટી પડેલી પોતાની માતા કમલપ્રભા મળી. માતાને પગે લાગી તે મયણાની ઓળખ આપે છે. મયણાના વખાણ કરતા શ્રીપાલ કહે છે કે, ‘‘માતાજી! **તમારી આ પુત્રવધૂના કારણે** મને દેવ-ગુરુ-ધર્મ મળ્યા. નવપદની આરાધના મળી. મારો રોગ પણ ગયો.’’ શ્રીપાલ પોતાના કૃતજ્ઞતા ગુણના કારણે જ્યાં જશે ત્યાં મયણાના બે મોઢે **વખાણ** કરશે પણ મયણા કદી પોતાના વખાણ નહીં કરે. મયણાનો પોતાના માન કષાય પર control **કેટલો** હશે ત્યારે આ શક્ય બને.

માન કષાયથી ઘેરાયેલી વ્યક્તિ સદા **સ્વપ્રશંસાની** ભૂખી હોય છે. પરંતુ તેના વિચાર, વ્યવહાર, વર્તન જોઈ કોઈ તેની કદર નથી કરતું. આથી તક મળતા તેઓ **જાતે** પોતાના વખાણ કરતા ફરે છે. પરિણામે માન મેળવવાને બદલે તે બીજાની નજરમાંથી ઉતરી જાય છે. પોતે જ પોતાનું devaluation કરે છે. જ્યારે જેણે માન કષાયને જીત્યો છે તેને બીજાના certificateની કે સ્વપ્રશંસાની ઈચ્છા હોતી નથી. તેઓ જાણે છે કે મારું development, મારી જીત મારા **વ્યક્તિત્વથી છે,** નહીં કે બીજાના માન-સન્માનથી. આથી કોઈ **તેની** નિંદા કરશે તો **તે** અકળાશે નહીં, અને કોઈ પ્રશંસા કરશે તો **ફૂલાશે** પણ **નહી** **.** પોતાના ગાણા ગાઈને તેઓ માન-પાન નહીં મેળવે, પરંતુ પોતાની personalityથી બધાના હૃદયમાં સદ્ભાવ **અને** લાગણી મેળવશે અને જીતશે.

મયણાના ગુણો સાંભળી કમલપ્રભા માતાને પણ તેના ઉપર બહુમાન થયું. હવે શ્રીપાલ અને મયણા અવસરે અવસરે માતાને જૈન ધર્મ સમજાવે છે. જેના પરિણામે થોડા જ સમયમાં તે પણ જૈન ધર્મની સમર્પિત સમ્યગ્‌દૃષ્ટિ શ્રાવિકા બની ગઈ. મયણાની વિશેષતા એ છે કે **તે** જ્યાં જશે ત્યાં બધાને ધર્મ પમાડશે. જિનેશ્વર દેવોના માર્ગે ચાલી જીત કઈ રીતે મેળવાય તે શીખવાડશે.

આ બાજુ મયણાની માતા રૂપસુંદરીને **પતિના, દિકરી પ્રત્યેના અન્યાયી** વ્યવહારથી ઘણું દુ:ખ થયેલું. પોતે વિનયી, મર્યાદા સંપન્ન અને ગંભીર હોવાથી **ત્યારે તો તે** એક અક્ષર બોલી નહોતી પણ આઘાત લાગતા તે જ દિવસે રીસાઈને પિયરે ચાલી ગયેલ. સમય પસાર થતા તેનો આઘાત **શમ્યો .** આથી એક **દિવસ તે નગરના** જિન **મંદિરોમાં દર્શન** કરવા નીકળી. યોગાનુયોગ જે દેરાસરમાં શ્રીપાલ-મયણા ભક્તિ કરી રહ્યા હતા **ત્યાં તે** પહોંચી. **જ્યાં તેણે** મયણાને રૂપરૂપના અંબાર જેવા પુરુષ સાથે બેઠેલી જોઈ. તે સદાચાર પ્રિય હતી **માટે આઘાતથી રડી પડી.** તેને થયું કે મારી દિકરીએ પહેલા ધર્મના નામે આટલું મોટું સાહસી પગલું ભર્યું અને પછી આવું વર્તન કર્યું! વિચાર કરો! આ માતાને **શીલ - સદાચારનો** કેટલો આગ્રહ **હશે .** દિકરી આખી જીંદગી કોઢિયાના સહવાસથી દુ:ખી થાય **એ તેને** ચાલશે, પરંતુ **દિકરી** સદાચાર નેવે મૂકીને જીવે તે એને જરાપણ પસંદ નથી. એટલે મયણાને જોઈ માતા રડવા લાગી. મયણાને ખ્યાલ આવતા તેણે માતાને મંદિરમાં શાંત રહેવા કહ્યું. ભક્તિ પૂરી કર્યાં બાદ જિન મંદિરની બહાર આવી મયણા કહે છે કે, ‘‘માતા! દેવ-ગુરુ-ધર્મ અને નવપદની આરાધનાના પ્રભાવે પતિનો રોગ ગયો અને અવળું બધું સવળું થયું. આમ **તે** બધો યશ ધર્મને આપે છે. બન્ને વેવાણો **પણ** એકબીજાને મળે છે. જમાઈના **ગુણો, કૂળ જાતિ** જાણી મયણાની માતા ખૂબ ખુશ થઈ. પિયરે જઈ **ભાઈને** બધી વાત કરતા કહે છે કે, પ્રજાપાલ રાજા પણ ન આપી શકે એવા ઉત્તમ **કૂળના** રાજકુમાર સાથે મયણાના લગ્ન થયા છે. એ ખુશખબર સાંભળીને મયણાના મામા પુણ્યપાલ રાજા પણ બન્નેને માનભેર પોતાના મહેલે લઈ **આવે છે** અને ખૂબ સરભરા **કરે છે .** આ રીતે બન્ને જણા સુખી દામ્પત્ય જીવન પસાર કરી રહ્યા છે.

**તેમાં,** એક વખત શ્રીપાલ **- મયણા** ઝરૂખામાં બેઠા બેઠા સુમધુર સંગીત સાંભળી રહ્યા છે. તે જ વખતે પ્રજાપાલ રાજાની સવારી રાજમાર્ગેથી પસાર થઈ. અત્યંત મધુર સંગીત સંભળાતા રાજાએ સવારી અટકાવી. નજર ઉપર કરતા તેને એક સુંદર યુગલ દેખાયું. ધારી-ધારીને જોતા ખ્યાલ આવ્યો કે આ તો મયણા છે. પણ બાજુમાં બેઠેલા શ્રીપાલને જોઈને **તે** વિચારે છે કે, મેં તો મયણાને કોઢિયા સાથે પરણાવી હતી. જ્યારે આ તો દેવકુંવર જેવો કોઈ બત્રીસ **લક્ષણવાળો** પુરૂષ દેખાય છે. નક્કી દિકરીએ પાત્ર બદલ્યું છે. પ્રજાપાલ રાજાએ પહેલા ભલે ક્રોધના આવેશમાં પગલું ભર્યું હતું, પરંતુ સમય વીત્યો, વાતાવરણ બદલાયું એટલે તે શાંત થયો. વળી, તે **સદાચાર** પ્રિય હતો. આથી તેને થયું કે, મારી દિકરીએ સદાચાર નેવે મૂક્યા, **કૂળને** કલંક લગાડ્યું. તેનો આઘાત રાજાને લાગ્યો. પણ લાયક હોવાથી તે વિચારે છે કે, આમાં દિકરીની **ભૂલ** નથી, મુખ્ય ભૂલ તો મારી છે. આવી સુકોમળ અને રૂપસંપન્ન દિકરીને મેં કોઢિયા સાથે પરણાવી તો ખરી પણ તેની સાથે તે એક દિવસ પણ કેવી રીતે જીવી શકે? આથી **હું જ મૂળ** ગુનેગાર છું. આ રીતે રાજાને પશ્ચાતાપ થાય છે. અને સાથે ઉદાસ પણ થાય છે.

આ બાજુ, સૈનિકોનો અવાજ **સંભળાતા** મયણાનું ધ્યાન નીચે ગયું. શોકાતુર પિતાને જોઈ તે સમજી ગઈ કે પિતા **મારા** માટે શું વિચારે છે. તમને જેની સાથે અણબનાવ થયો હોય, જેના તરફથી તકલીફ, દુ:ખ આવ્યું હોય તે જ વ્યક્તિ સામે આવે ત્યારે જો મનમાં ખટરાગ હોય તો તમે દ્વેષથી મોઢું ફેરવી લો ને? જે બાપે વીતાવવામાં કંઈ બાકી ન રાખ્યું હોય, તે બાપ ઓચિંતા મળે ત્યારે શું કરો? એની સામે **જુઓ** **પણ** ખરા ? જો મયણાને પિતા પ્રત્યે મનદુ:ખ કે અણગમો હોત તો અત્યારે તે બાપ સાથે **ચોક્કસ** હલકો વ્યવહાર કરત, પણ પિતા તરફથી અન્યાય થવા છતાં તેને પિતા પ્રત્યે લેશમાત્ર વેર-વિરોધ કે ગુસ્સો નથી. હા ! **પિતાએ** જાહેરમાં જિનવચનની હાંસી ઉડાડી **છે** તેનો અંદરમાં **અસંતોષ અને** ખટકો છે, પરંતુ પોતાનું જીવન વેરવિખેર થઈ જાય એવું પગલું પિતાએ લીધું એનું **જરાય** દુ:ખ નથી. ઉપરાંત, તે એટલી વિનયી છે કે ક્યાંય ઉચિત વર્તન નહીં **ચૂકે** .

**વિચાર કરો !** હારનારાની પ્રકૃતિ કેવી હોય? નિમિત્ત હોય એક મિનિટનું પણ દ્વેષની આગમાં તેઓ વર્ષો સુધી બળ્યા કરે. કારણ કે તેઓ નબળા અને તુચ્છ **પ્રકૃતિવાળા** હોય છે. જ્યારે વિજેતા એ કહેવાય જે ગમે તેટલા મોટા ઉતાર ચઢાવ **વખતે પણ stablemind રાખી** હંમેશા યોગ્ય વર્તન કરે. મયણા પણ winner હોવાથી ભૂતકાળની કોઈ જાતની અસર વિના સડસડાટ મહેલથી નીચે ઉતરી. પિતાના પગમાં પડીને કહે છે કે, ‘‘પિતાજી! આપ મારા માટે જરાપણ અયોગ્ય ન **વિચારતા . પહેલા** **આપ મહેલમાં પધારો ’’** **એમ કહી** વિનયપૂર્વક પિતાનો હાથ પકડી તેમને મહેલમાં લઈ આવે છે. મયણાની માતા, મામા, શ્રીપાલ, કમલપ્રભા બધા ભેગા થઈ ગયા. મયણાની માતા પ્રજાપાલ રાજાને **જમાઈ શ્રીપાલની** ઓળખાણ કરાવતા તેના ગુણો, **કૂળ** વંશ આદિનો પરિચય કરાવે છે. તેમ જ નવપદના પ્રભાવે થયેલ રોગ નિવારણ આદિ બધી હકીકત જણાવે છે . **સાંભળીને** રાજા વિચારે છે કે, ‘મેં દિકરીને ખોટી પાડવા જેટલું થાય એટલું કર્યું. પરંતુ તેના ભાગ્યથી **બધું** સવળું થયું. કોઢિયો પણ રાજરાજેશ્વર જેવો થયો. મને ગમે તેટલા અરમાનો હોત તો પણ હું દિકરીને જેવો રાજકુમાર પરણાવી ન શકત એવો રાજકુમાર તેને ભાગ્યે આપ્યો છે. મેં તેને દુ:ખી કરવા મહેનત કરી, પરંતુ તેના ભાગ્યે તેને સુખી કરી. **આ વિચારીને** રાજાનો ગુસ્સો સાવ શાંત થઈ ગયો છે.

માટે આખા કુટુંબની વચ્ચે તે કહે છે કે, ‘‘મયણા! તું સાચી અને હું ખોટો! સત્તાના બળથી હું બધાને સુખી કે દુ:ખી કરી શકું એ વાત ખોટી અને ભાગ્યથી જ જીવમાત્ર સુખી કે દુ:ખી થાય છે એ વાત સાચી! તું સાચી! તારો ધર્મ સાચો! ધર્મનો સિદ્ધાંત **સાચો ! અહીં self introspection કરવા જેવુ છે કે** આવી રીતે જો કોઈ તમારી પાસે ભૂલ કબૂલ કરે તો તે અવસરે તમે શું કહેશો? **“** મેં તો પહેલા જ કહ્યું હતું, તમે માન્યા નહીં **.** આ તો હું હતી એટલે ટકી ગઈ, બીજું કોઈ **હોત** તો જીવન હારી **જાત . મારી સાથે**  કર્યું તે કર્યું, હવે બીજા **સાથે** નહીં **કરતા** . તમારો સ્વભાવ સુધારવા જેવો **છે”**… આવું **એટ એટલું** સંભળાવો કે સામેવાળાને પોતાની ભૂલ કબૂલ કર્યાંનો પશ્ચાતાપ થયા વિના ન રહે. જ્યારે મયણા આવું કંઈ જ **કહેવાની** નથી. **તે તો** એવું બોલશે **જેનાથી** પિતાનું દિલ જીતાઈ જાય, કારણ તે જીતવામાં જ માને છે. આવો, મયણાની **આગળ - આગળની** જીતની યાત્રાને આપણે પણ માણીએ આવતા episodeના સથવારે…